Νανά Παλαιτσάκη: «Όταν μου είπε ο γιατρός τι έχω, τράκαρα. Έπεσα σε μια κολώνα» - Queen.gr\nMιλά αποκλειστικά στο Queen.gr και παραδίδει μαθήματα ζωής!\nΗ Νανά Παλαιτσάκη δεν είναι απλά μια γενναία γυναίκα που μάχεται με αξιοπρέπεια και σθένος μια δύσκολη ασθένεια, είναι ένας άνθρωπος που ακόμη και τη πιο δύσκολη ώρα στης ζωή της δεν μίλησε δημόσια για τη δική της περιπέτεια υγείας και για τον εαυτό της, αλλά για τους γιατρούς και τους νοσηλευτές που αν και απλήρωτοι εξακολουθούν να είναι οι ήρωες στις ζωές πολλών ασθενών που έζησαν και ζουν μικρές προσωπικές τραγωδίες.\nΗ Νανά τα τελευταία 6 χρόνια έζησε δύσκολες ώρες, όμως όπως συμβαίνει συνήθως μετά από μια καταιγίδα, βγαίνει πάντα ένα υπέροχο ουράνιο τόξο. Και σε αυτόν τον κανόνα, δεν υπάρχει εξαίρεση.\nΕδώ και 6 χρόνια αντιμετωπίζεις σοβαρό πρόβλημα υγείας,όμως άργησες να το πεις δημόσια, Γιατί;\nΟι φορές που μίλησα είμαι μετρημένες, δημοσιοποίησα το θέμα μου τώρα όχι για να επικοινωνήσω στον κόσμο τη δική μου ιστορία, αλλά για να διαδώσω το πρόβλημα που αφορά στους νοσηλευτές και στους γιατρούς του Ερρίκου Ντυνάν που είναι απλήρωτοι πάνω από 2 χρόνια. Καταλαβαίνεις ότι το θεώρησα ως το ελάχιστο χρέος ενός δημοσιογράφου να δημοσιοποιήσω τις ηρωικές προσπάθειες που κάνουν αυτοί οι εργαζόμενοι, που ζουν ανθρώπινες τραγωδίες πέρα από τη δική τους. Εμένα με αφορά πολύ ως ασθενής, γιατί πηγαίνω μια φορά το μήνα και η κυρία που θα μου ανοίξει τη φλέβα πρέπει να είναι ήρεμη. Εκείνης όμως μπορεί να της έχουν κάνει έξωση, μπορεί να μην έχει σπίτι, μπορεί να μην έχει φαγητό για τα παιδιά της, αυτός λοιπόν είναι ο βασικός λόγος που μίλησα δημόσια.\nΌταν άκουσες πρώτη φορά ότι είσαι άρρωστη τι σκέφτηκες; Κατέρρευσες;\nΠρώτη φορά μου το είπε τηλεφωνικώς ένας γιατρός και τράκαρα στην Κηφισίας, έπεσα σε μια κολώνα. Εγώ δυστυχώς έπεσα σε περίπτωση γιατρού που δεν είχε τρόπους. Όταν λοιπόν το ακούς για πρώτη φορά λες "κάπου εδώ τελειώνουν όλα", παθαίνεις ένα σοκ μέχρι να βρεις την ψυχραιμία να αρχίσεις να συζητάς με επιστήμονες, μέχρι να μπεις στη διαδικασία των διαγνωστικών εξετάσεων και να εντοπιστεί το μέγεθος του προβλήματος περνάει χρόνος. Άρα υπήρξε μια περίοδος σοκ, που σημαίνει φόβος, πανικός, θλίψη... μετά περάσαμε στη δράση.\nΆλλαξε η ζωή σου μετά απ αυτό; Έκοψες συνήθειες που σου έκαναν κακό;\nΑυτό είναι το πολύ αστείο, γιατί εγώ δεν πίνω ποτέ, δεν κάνω καταχρήσεις, δεν έχω πάρει ποτέ μα ποτέ στη ζωή μου ναρκωτικά, έχω κάνει μια σχεδόν ασκητική ζωή και έκανα πάντα γυμναστική. Σαφέστατα με εντολή γιατρού έκοψα το τσιγάρο, εντελώς μόνη μου και την πρώτη φορά δεν το ξανάβαλα στο στόμα μου για 10 μήνες. Μετά ξανακάπνισα, αλλά το να έχεις υποτροπή σ΄ ένα θέμα είναι μέσα στη εξέλιξη δεν πρέπει να μας τρομάζει.\nΠότε σταμάτησες να φοβάσαι το θάνατο;\nΝομίζω ότι ποτέ δεν τον φοβήθηκα πραγματικά γιατί είχα εξοικειωθεί από μικρή. Ο πατέρας μου σκοτώθηκε 5 μέρες μετά τη γέννησή μου και μεγάλωσα σε ένα περιβάλλον που με εξοικείωσε με την ιδέα του θανάτου, το διαχειρίστηκα από μικρή, το ξόρκισα κι όλας και το θεώρησα φυσιολογική εξέλιξη της ζωής.\nΠώς θα είναι η ζωή σου από δω και στο εξής;\nΚαταρχάς υπήρξε απόλυτη ανατροπή σ ε όλες τις προτεραιότητες, είδα πόσο μάταιο είναι να ασχολούμαι με τον μικρόκοσμο του τηλεοπτικού μας χώρου και να προσπαθώ να καθορίσω την καθημερινότητά μου απ αυτό που συμβαίνει στο εργασιακό περιβάλλον. Θεώρησα ότι όλοι όσοι δίνουμε δυνατότητα σ ανθρώπους να μας κακοποιήσουν ψυχολογικά είμαστε βλάκες. Πρακτικά λοιπόν εγκατέλειψα δουλειές που μου έκαναν κακό. Είχα δυσανεξία στις μεσημεριανές εκπομπές και έπρεπε να το σταματήσω. Το έκανα για βιοποριστικούς λόγους, αλλά δεν το άντεξα και είπα τέλος. Επίσης άρχισα να λέω πολλά όχι, από πολύ μικρά ως πολύ μεγάλα. Από το να μην σηκώνω το τηλέφωνο σε γνωστούς που με έπαιρναν για να μου φορτώσουν τα δικά τους προβλήματα, μέχρι να σταματήσω να επιτρέπω σε ανθρώπους να μου κουνάνε το δάχτυλο και να σκορπίζω το χρόνο μου με χαζοκουβέντες μεταξύ δήθεν φίλων\nΥπάρχει κάτι που απαγορεύεται με εντολή γιατρού;\nΑπαγορεύεται να καπνίσω, πρέπει να πίνω πολύ νερό και φυσικά απαγορεύεται να γεμίζω τοξικά τον εαυτό μου, επιτρέποντας οτιδήποτε ή οποιονδήποτε να αποφασίζει για μένα,\nΟ γιός σου φοβάται για σένα;\nΚαθόλου, ο Αλέξης ποτέ μα ποτέ δεν φοβήθηκε ότι έχω κάτι σοβαρό.\nΑποκλείεται να μην φοβήθηκε. Μήπως δεν ήθελε να στο δείξει;\nΚαταρχάς ο Αλέξης είναι εξαιρετικά λογικός και πρακτικός και ξέρει πώς είμαι και με νιώθει. Μου είπε "μαμά όλο αυτό που σου συμβαίνει θα το ξεπεράσεις". Δεν ανησύχησε ούτε μια φορά ή τουλάχιστον δεν έδειξε ότι ανησύχησε, αλλά πάντοτε ακούει πολύ ψύχραιμα αυτό που μου συμβαίνει και με καθησυχάζει!\nΜπορεί να μην φοβάσαι για σένα, φοβάσαι όμως για το παιδί σου, αν τυχόν πάθεις κάτι;\nΑυτό το αντιμετώπισα από την πρώτη στιγμή που τον πήρα στην αγκαλιά μου. Είχα αυτή την αίσθηση από την αρχή και ήθελα να είμαι καλά για να στηρίξω αυτό το πλάσμα που έφερα στον κόσμο, αλλά το έχουμε συζητήσει και καταλήξαμε ότι οι άνθρωποι δεν χάνονται και συνεχίζουν να υπάρχουν γύρω από τα αγαπημένα τους πρόσωπα. Άλλωστε ο Αλέξης έχει φίλους που έχασαν τους γονείς τους σε νεαρή ηλικία, γι αυτό λέω να ευνοούμε το σύμπαν κάθε μέρα, τίποτε δεν είναι αυτονόητο.\nΤι είναι αυτό που σε κάνει να γελάς στην ελληνική τηλεόραση σήμερα;\nΑυτό που με κάνει να γελάω, αλλά και να θλίβομαι ταυτόχρονα είναι όταν βλέπω στην τηλεόραση ανθρώπους που προσπαθούν να αποτάξουν τη φθορά. Βλέπω ανθρώπους που έκαναν σημαντικές καριέρες στην τηλεόραση και στα έντυπα να έχουν την αγωνία να δείχνουν νεότεροι και συμπεριφέρονται σαν να μην υπάρχει φθορά, μου φαίνεται γελοίο, το έβλεπα και παλιότερα αλλά τώρα καταλαβαίνω πόσο ανόητο είναι. Είναι ωραίο που μεγαλώνουμε και αυτή η μανία να δείχνουμε στα 50 μας ότι είμαστε 25 ή εγώ στα 50 μου να συμπεριφέρομαι σαν γκομενίτσα 22 χρονών μου φαίνεται απεγνωσμένο και έτσι το αντιλαμβάνομαι, ως έκφραση απόγνωσης. Με φαντάζεσαι στα 50 μου να προσπαθώ να δείξω 35άρα και χαζομπεμπέκα; Το θεωρώ κατάντια\nΕσύ παλιότερα δεν έκανες κάτι ακραίο ή έστω κάτι λιγότερο ακραίο για την εικόνα σου;\nΕίχα πάντα μια στάση ροκ απέναντι στη ζωή και δεν σταμάτησα ποτέ π.χ να φοράω τέσσερα σκουλαρίκια στα αφτιά, αυτή τη στάση έχω ακόμη. Εγχείρηση στο πρόσωπό μου δεν έκανα ποτέ, ούτε κάποια άλλη επέμβαση αν με ρωτάς αυτό, ούτε λιποαναρρόφηση δεν έκανα.\nΤι κάνεις σήμερα επαγγελματικά;\nΓράφω στην εφημερίδα "Παραπολιτικά" και ξεκίνησα ραδιόφωνο στα παραπολιτικά FM κάθε Σάββατο και Κυριακή 6-7 και η εκπομπή λέγεται "Της Νανάς".


Ιδιοκτήτες ακινήτων κατά ξενοδόχων για τις τουριστικές μισθώσεις | Η ΚΑΘΗΜΕΡΙΝΗ\n27 Δεκεμβρίου, 2016 27.12.2016 • 19:22\nΜε το άρθρο 113 του νομοσχεδίου για τον νέο πτωχευτικό κώδικα η αγορά κατοικίας αλλά και η αγορά της λεγόμενης οικονομίας του διαμοιρασμού στη χώρα μας μπαίνει σε μιαν άλλη εποχή. Από το 2009-2010, οπότε άρχισαν να προσφέρονται κατοικίες για βραχυπρόθεσμες μισθώσεις, η φορολόγηση του εισοδήματος των ιδιοκτητών που νοίκιαζαν σπίτια σε τουρίστες επαφίετο στον πατριωτισμό των Ελλήνων. Οι εκπρόσωποι του κλάδου των ξενοδοχείων ζητούσαν εδώ και πολύ καιρό να φορολογηθεί η σκιώδης φιλοξενία, ώστε να μην υφίσταται ζήτημα αθέμιτου ανταγωνισμού ως προς τα ξενοδοχεία.\nΤον Απρίλιο, η Πανελλήνια Ομοσπονδία Ξενοδόχων έστειλε επιστολή στην υπουργό Τουρισμού Ελ. Κουντουρά, μέσω της οποίας επικαλείτο τη μελέτη της εταιρείας Grant Thornton, σύμφωνα με την οποία το κράτος χάνει από τα αδήλωτα μισθώματα κατοικιών που νοικιάζονται μέσω πλατφορμών τύπου Airbnb περίπου 260 εκατ. τον χρόνο. Ταυτόχρονα οι εκπρόσωποι της ΠΟΞ Γιάννης Ρέτσος και Γρηγόρης Τάσσιος ζητούσαν να αντιμετωπισθεί το ζήτημα του αθέμιτου ανταγωνισμού, δηλαδή να φορολογηθεί το εισόδημα από τη σκιώδη φιλοξενία. Ζητούσαν μάλιστα να φορολογηθεί η δραστηριότητα ανάλογα με το αν ασκείται επιχειρηματικά και τον αριθμό των ημερών του χρόνου κατά τις οποίες ασκείται. Σήμερα ένας ιδιοκτήτης διαμερίσματος –μόνο η Airbnb που είναι η μεγαλύτερη πλατφόρμα έχει 16.000 hosts, οικοδεσπότες, δηλαδή ιδιοκτήτες διαμερισμάτων, με τους οποίους συνεργάζεται στην Ελλάδα –είτε συνεργάζεται απευθείας με μία πλατφόρμα είτε νοικιάζει το ακίνητό του σε μια εταιρεία και αυτή με τη σειρά της το νοικιάζει στον πελάτη.\nΠολλές από τις εταιρείες των ενδιάμεσων κάνουν με τη σειρά τους μακροπρόθεσμες μισθώσεις με τους ιδιοκτήτες και εισπράττουν βραχυπρόθεσμα από τον πελάτη – η σχέση μπορεί να είναι 1:2,5 ή εισπράττουν ένα ποσοστό επί της αμοιβής του ιδιοκτήτη για να φροντίζουν το διαμέρισμά του 24 ώρες το 24ωρο. Ο Γιώργος Κανελλόπουλος, που είναι πρόεδρος των ιδιοκτητών επιπλωμένων διαμερισμάτων αλλά έχει και την εταιρεία GLPR που διαχειρίζεται 200 ακίνητα, λέει ότι θέλει να ρυθμισθεί το αρρύθμιστο νομοθετικό πλαίσιο, αλλά διαφωνεί με τον ορισμό αριθμού ημερών. «Είμαστε υπέρ της δημιουργίας ενός πλαισίου λειτουργίας των καταλυμάτων», λέει στην «Κ», «αλλά χωρίς αποκλεισμούς. Να μην υπάρχουν περιορισμοί ημερών. Αν κάποιος πρέπει να νοικιάσει ένα ακίνητο για 90 μέρες δεν θα το κάνει. Δεν τον συμφέρει, θα μπει μέσα. Αρα θα σταματήσει αυτή η δραστηριότητα η οποία έχει βοηθήσει αρκετά στο παρελθόν. Μην ξεχνάμε κιόλας ότι κατά τη διάρκεια της κρίσης περίπου το 40% των ξενοδοχείων της Αθήνας έκλεισε. Οταν ξεκίνησε εκείνη την περίοδο η δραστηριότητα αυτή να αναπτύσσεται στην Αθήνα βοήθησε πάρα πολύ τον τουρισμό…».\nΠολλά διαμερίσματα από αυτά που νοικιάζονται βραχυπρόθεσμα ανακαινίσθηκαν, δημιουργώντας τη μοναδική απασχόληση στον κατασκευαστικό τομέα τα χρόνια της κρίσης. Η ρύθμιση που έκανε νόμο η κυβέρνηση στοχεύει στο να αποκλείσει την προσφορά άλλων υπηρεσιών πλην της διανυκτέρευσης στα σπίτια που νοικιάζονται, αλλά και έξυπνες λύσεις όπως η δημιουργία startups που παίζουν τον ρόλο του concierge, η μεταφορική εταιρεία Uber, κάρτες της οποίας είδαμε σε πολλά ενοικιαζόμενα για μικρό διάστημα σπίτια και διαμερίσματα.


ΠΑΟΚ: Πήρε και Χριστοδούλου\nΤετάρτη 14 Ιουλίου 2021 18:48\nΟ ΠΑΟΚ απέκτησε με τον ΝτιΛέο ανακοίνωσε και τον Ανδρέα Χριστοδούλου. Η ανακοίνωση: «Η ΚΑΕ ΠΑΟΚ ανακοινώνει την έναρξη της συνεργασίας με τον καλαθοσφαιριστή Ανδρέα Χριστοδούλου. Ο 26χρονος Κύπριος γκαρντ θα υπογράψει συμβόλαιο συνεργασίας ενός έτους με την ομάδα μας.\nΚαλωσορίζουμε τον Ανδρέα Χριστοδούλου στην μεγάλη οικογένεια του ΠΑΟΚ. Ο Ανδρέας Χριστοδούλου γεννήθηκε στις 22 Φεβρουαρίου 1995 στη Λεμεσό. Έχει ύψος 1μ.97 και αγωνίζεται ως γκαρντ. Ξεκίνησε το μπάσκετ από την Κύπρο και την ΑΕΛ Λεμεσού και στη συνέχεια αγωνίστηκε στην ομάδα του ΑΠΟΕΛ (2011-12).\nΑπό το 2014, όταν απέκτησε και την Ελληνική υπηκοότητα έγινε μέλος της Εθνικής ομάδας μπάσκετ, έχοντας καταγράψει 30 συμμετοχές με την Εθνική Νέων Ανδρών».


Πολύδροσος Παρνασσού: Η ΚΟΠΕΛΑ ΠΟΥ ΕΓΙΝΕ ΛΟΥΣΤΡΟΣ ΣΤΗΝ ΑΘΗΝΑ ΤΟΥ 1911\nΗ καθόλου άσχημη, άρα ωραία κοπέλα, ονομαζόταν Βασιλική Οικονόμου.\nΤόλμησε να εγκατασταθεί στην πλατεία Ομονοίας δίπλα στο περίπτερο του τραμ, ανάμεσα σε δύο άνδρες λούστρους. Σπάζοντας το άβατο των ανδρών.....\nΑμέσως, άρχισε να καθαρίζει και να γιαλίζει τα παπούτσια των περαστικών μπροστά στα έκπληκτα μάτια των ανταγωνιστών της.\nΣτο ρεπορτάζ τους σημείωναν ότι, « δεν χρειάζεται μόνον θάρρος και δύναμις θελήσεως διά μίαν γυναίκα – και μάλιστα νέαν και όχι άσχημον- να αποφασίσει να καθίση εμπρός εις το χαλκοστόλιστον κασελάκι του υποδηματοκαθαριστού, αλλά είναι επίσης απαραίτητος και η ανοχή της κοινωνίας προς το παράξενον τούτο θέαμα».\nΤα φώτα της δημοσιότητας έπεσαν πάνω στους λούστρους της Ομόνοιας που έδωσαν αρκετές συνεντεύξεις. Όταν ένας από αυτούς ρωτήθηκε εάν φοβάται τον γυναικείο ανταγωνισμό στην δουλειά, απάντησε γελώντας «μιά γυναίκα δεν μπορεί να με φτάσει σε ταχύτητα. Όσο αυτή θα γυαλίζει ένα ζευγάρι, εγώ θα γυαλίζω τρία. Και θα τα γυαλίζω καλύτερα». Στο ερώτημα τι θα γίνει εαν και άλλες γυναίκες μιμηθούν τη Βασιλική, έδωσε μια αποστομωτική απάντηση: «Στην Αθήνα υπάρχουν 300 χιλιάδες πόδια. Όσο κι αν πληθύνουν οι λούστροι πάντα θα είναι αρκετά τα πόδια για να ζούμε»!.


Χριστούγεννα με το Χριστό της ταπείνωσης, της φτώχειας, της ειρήνης.\nΠόσο λυπήθηκα, όταν άκουσα μια κοπέλα να λέει με πόνο: «Δεν θέλω να έλθουν τα Χριστούγεννα. Μελαγχολώ». Λυπήθηκα για το πώς νιώθει, αλλά και για το πώς κατάντησε μια τέτοια γιορτή. Τα Χριστούγεννα, σ’ αντίθεση με το Πάσχα, έχουν έντονο το κοσμικό στοιχείο. Η περιρρέουσα ατμόσφαιρα, με τονισμό των τύπων, της κατανάλωσης και του τρεξίματος, μας τονίζουν την απουσία του Θεού. Δεν μπορεί να έχουν σχέση όλα όσα γίνονται τούτες τις μέρες «για να γιορτάσουμε Χριστούγεννα» με το Χριστό της ταπείνωσης, της φτώχειας, της ειρήνης. Όλα μιλούν για την ύλη, την απόλαυση, την κοσμικότητα. Ένταση, τρέξιμο, πίεση. Όλα, βέβαια, τα πιο πάνω εκφράζουν την παγίδα που μας έχουν στήσει: Θα πρέπει να κάνουμε το άλφα και το βήτα, για να νιώσουμε Χριστούγεννα.\nΘα πρέπει να είμαστε όλοι χαρούμενοι. Θα πρέπει να έχουμε στολισμένο και με πολλά φαγητά τραπέζι. Θα πρέπει να στολιστεί το δέντρο. Θα πρέπει ν’ ανταλλάξουμε δώρα. Ε, θα πρέπει και να νηστέψουμε και να βοηθήσουμε κάποιο φτωχό, για να νιώσουμε ωραία… Τελικά, τι; Τίποτε! Γιορτάζουμε τον ερχομό του Θεού της Αλήθειας με ψεύτικα μέσα! Η ειρήνη της καρδιάς, που ήλθε και μας έφερε, απουσιάζει. Η κατάφαση της ύλης, που πηγάζει από την ενανθρώπηση του Θεού, γίνεται ειδωλολατρία. Θα μπορούσε κάποιος να θεωρήσει ότι, γράφοντας τα πιο πάνω περί προετοιμασίας, αρνούμαι τα υλικά και την απόλαυσή τους. Καθόλου! Ο Χριστός πήρε την ανθρώπινη φύση κι έδειξε έμπρακτα ότι αποδέχεται τα υλικά κι οτιδήποτε άλλο στο οποίο ο άνθρωπος συμμετέχει. Γι’ αυτό, άλλωστε, η Εκκλησία απέρριψε το Μονοφυσιτισμό, για να διασωθεί η ομορφιά των ανθρωπίνων. Όμως ο τονισμός των υλικών καταλήγει στην ακρότητα της ειδωλολατρίας. Δυστυχώς αυτό γίνεται τούτες τις μέρες, ακόμα και από ανθρώπους που θέλουν να έχουν εκκλησιαστική ζωή. Νομίζω ότι το πρόβλημα προέρχεται από μια επιφανειακή προσέγγιση της πνευματικής ζωής.\nΔεν έχουμε συλλάβει το πνεύμα, την ουσία, και ζούμε με τα εξωτερικά που μας δίνουν την ψευδαίσθησή της. Με αυτή τη θεώρηση, ασφαλώς και τα Χριστούγεννα προσεγγίζονται επιφανειακά και τυπικά, αν λάβουμε υπόψη και τον κοσμικό χαρακτήρα που υπάρχει γύρω μας. Όσοι τολμούν να επαναστατούν ενάντια του κατεστημένου, οποιασδήποτε μορφής, αυτοί μπορούν να απολαμβάνουν την ελευθερία. Όσοι την επανάστασή τους την κάνουν ενάντια του εαυτού τους, αυτοί μπορούν να απολαμβάνουν την αληθινή ελευθερία, σύμφωνα και με το λόγο του Ντοστογιέφσκι: «Νίκησε τον εαυτό σου και θα γίνεις ελεύθερος, τόσο ελεύθερος όσο δεν φαντάστηκες ποτέ σου, και θ’ αρχίσεις μια νέα ζωή.\nΚαι θα κάνεις και τους άλλους ελεύθερους και θα νιώσεις την ευτυχία, γιατί θα πάρει η ζωή σου νόημα». Κι όσοι τα Χριστούγεννα γιορτάσουν εσωτερικά χωρίς ν’ αρνούνται τα όποια υλικά, αυτοί θ’ απολαύσουν την ειρήνην «την επί γης» που έφερε στις καρδιές μας το Θείο Βρέφος. Κι όσοι, για το γιορτασμό των Χριστουγέννων, έχουν κέντρο την Εκκλησία ως τόπο αλλά και τρόπο ζωής, δεν θα γνωρίσουν τη μελαγχολία και τη θλίψη των ημερών, αφού θα ψηλαφίσουν το Θεό της όντως χαράς, της γαλήνης, της ειρήνης. Σας το εύχομαι!


Για αυτό ο Θρύλος είναι καλύτερος από μία σχέση! - Redaroume.gr\nΑρχική/ΠΟΔΟΣΦΑΙΡΟ/Για αυτό ο Θρύλος είναι καλύτερος από μία σχέση!\nΣήμερα όπως είναι λογικό, άπαντες ασχολούνται με τον Άγιο Βαλεντίνο! Όμως όλοι εμείς οι Ολυμπιακοί έχουμε κάτι που μας ενώνει! Κι αυτό είναι ότι είμαστε μόνιμα… ερωτευμένοι με τον Θρύλο μας. Τον αγαπάμε σε βαθμό που δεν βάζει ο νους τον άλλων. Κι αν τυχόν γκρινιάζουμε, κι αν τυχόν θέλουμε το κάτι παραπάνω, δεν πρέπει να το λέμε από κακία αλλά πάντα καλοπροαίρετα. Διότι έχουμε απαιτήσεις από τον Θρύλο μας. Διότι ξέρουμε αυτή η ομάδα τι μπορεί να κάνει και που μπορεί να φτάσει. Έτσι μάθαμε, έτσι πρέπει να παραμένει ο Θρύλος.\nΠοιος Βαλεντίνος; Καλές οι σχέσεις, συντροφικές, αλλά όμως η αλήθεια είναι ότι ο Θρύλος είναι καλύτερος από μία σχέση σε κάποια σημεία! Ας τα δούμε:\nΞέρεις ανά πάσα στιγμή που βρίσκεται: Τον Θρύλο θα τον βρεις πάντα εκεί. Στο σπίτι μας, στο γήπεδο Καραϊσκάκη, στο Ειρήνης και Φιλίας, στου Ρέντη, στο Παπαστράτειο ή στα εκτός έδρας του. Είναι συνεπής και δεν πρόκειται να σου πει πως θα βρίσκεται αλλού και να μην έρχεται. Αυτό βέβαια προϋποθέτει ότι και εσύ, φίλαθλε του Ολυμπιακού μας, είσαι εκεί!\nΔεν σε στήνει στα ραντεβού: Όχι βέβαια. Ξέρεις ότι θα είναι “εγγλέζος” στο ραντεβού του. Πάντα στην ώρα του. Και στους αγώνες του αλλά και, κυρίως, στα ραντεβού του με την ιστορία.\nΔεν σου γκρινιάζει αν δεν βγείτε: Έχεις αράξει σπίτι και θέλεις να την περάσεις καναπεδάτος να χαζέψεις κάνα έργο. Ο Θρύλος δεν θα αρχίσει ποτέ την μίρλα “να βγούμε”, “να πάμε εκεί”, “να μη κάτσουμε μέσα” κλπ κλπ.\nΔεν θα σε πιέσει για γάμο: Έτσι κι αλλιώς εμείς είπαμε! Μόνιμα ερωτευμένοι με τον Θρύλο!\nΔε σε ρωτάει αν πάχυνε: Όχι βέβαια! Η γυναίκα θα σε ρωτήσει και πρέπει να το διαχειριστείς έξυπνα. Και επειδή όταν έρχεται αυτή η ερώτηση από γυναίκα συνήθως έχει παχύνει πρέπει να ξέρεις να το διαχειριστείς!!! Ο Θρύλος δεν βάζει κιλά. Μόνο… Κούπες!\nΠάντα είναι εκεί για εσένα: Είτε πάει καλά κάποιο τμήμα, είτε δεν πάει, θα είναι εκεί για εσένα… Ένα σήμα να δεις στο δρόμο, ένα μπουφάν, μία σημαία, ένα σύνθημα στον τοίχο, έναν ύμνο να ακούσεις σε ένα κινητό, διαπιστώνεις ότι ποτέ δεν είσαι μόνος σου. Ο Θρύλος είναι εκεί. Τον νιώθεις δίπλα σου\nΟ Θρύλος είναι… οργασμός από μόνος του!!! Σκέψου το πως νιώθεις κάθε φορά που βλέπεις να υψώνεται μία κούπα στον ουρανό του Πειραιά. Σκέψου πώς νιώθεις όταν μπαίνει μία γκολάρα στον αντίπαλο που λατρεύεις να μισείς. Κι εδώ που τα λέμε, άμα ο Θρύλος χάσει (φτου και μακριά) που όρεξη για τα… υπόλοιπα!!!\nΤο παραπάνω κείμενο που ακολούθησε μπορεί να μην έχει για κάποιους σχέση με την πραγματικότητα, όμως είναι η αλήθεια πως εμείς όλοι είμαστε ΕΡΩΤΕΥΜΕΝΟΙ και μάλιστα σφόδρα ερωτευμένοι με τον Θρύλο μας. Τον αγαπάμε με όλη μας την ψυχή και, πιστέψτε μας, κι αυτός μας αγαπάει.\nΕπομένως ΧΡΟΝΙΑ ΠΟΛΛΑ ΣΤΟΝ ΜΕΓΑΛΟ ΜΑΣ ΕΡΩΤΑ. ΤΟΝ ΟΛΥΜΠΙΑΚΟ ΜΑΣ!\nΑΓΙΟΣ ΒΑΛΕΝΤΙΝΟΣ ΘΡΥΛΟΣ ΟΛΥΜΠΊΑΚΟΣ\nMVP ο Μιλιβόγεβιτς!


amethystos: ΚΑΛΛΙΣΤΟΣ ΑΓΓΕΛΙΚΟΥΔΗΣ, Δ ΜΕΡΟΣ (41) - ΕΠΑΝΑΛΗΨΗ\n594. Και προσθέτει ο Θωμάς και λέει, ότι « απομένει λοιπόν να μην είναι αδύνατο να είναι αρχή ο Υιός του αγίου Πνεύματος ». Αλλ’ είναι βέβαια και κατ’ εξοχήν (μάλιστα ) αδύνατο, εφ’ όσον είναι ψέμμα· αυτό που είναι λοιπόν ψέμμα εκεί, είναι επομένως και αδύνατο. Είναι ψέμμα το να βρίσκεται κάτω από διαφορετικήν αρχή ο Πατέρας, είναι λοιπόν και αδύνατο. Αν είναι λοιπόν ψέμμα σύμφωνα με τις διακηρύξεις ( αποφάσεις ) των αγίων το να είναι αρχή ο Υιός του αγίου Πνεύματος, είναι άρα και αδύνατο. Κι αυτό που προσάπτει ( επιφέρει – ο Θωμάς… ) δεν είναι μόνον ψέμμα, αλλά και παντελώς ανόητο· « αυτό που δεν είναι » λέει « αδύνατο, είναι δυνατό. Και δεν διαφέρει σε τίποτα στα θεία το να είσαι και να μπορής ( το είναι και δύνασθαι ) ».. Αν είναι μεν το είναι του Θεού ένα και απλό, είναι δε αυτά που μπορεί ο Θεός πολλά και ποικίλα,, διαφέρει άρα στα θεία και κατά πολύ το είναι και δύνασθαι.\n595. Κι ακόμα· το ότι μπορεί ο Θεός είναι ολοφάνερο απ’ τα δικά του έργα, το δε είναι του Θεού είναι κρυφό και ανεπινόητο σε κάθε γενητή ( δημιουργημένη, κτιστή… ) φύση. Διαφέρει άρα και κατά υπέρτερον τρόπο ( υπερκειμένως ) το είναι και το δύνασθαι στα θεία. Κι ακόμα· φανερώνουν και μετέχουν στη δύναμη και τη σοφία του δημιουργού τα ποιήματα, το δε είναι του είναι πάνω κι απ’ την αγγελική γνώση, ώστε διαφέρει άρα πολύ στους θείους τρόπους το είναι και ( το… ) δύνασθαι. Για δε το αδύνατο και δυνατό, τί να πη κανείς, που είναι τόσο γεμάτο απ’ το ψέμμα; Δεν είναι αδύνατο στον Θεό να κτίση και άλλου γένους ζώα λογικά εκτός απ’ τους ανθρώπους. Κι αν είναι αυτό που δεν είναι αδύνατο δυνατό, αυτό όμως που είναι δυνατό δεν υπάρχει (ούκ έστιν )· γιατί ούτε και συναντάται άλλο ζώο λογικό πάνω στη γη εκτός απ’ τον άνθρωπο, είναι άρα ήδη αναγκαστικά ψέμμα το ότι αυτό που δεν είναι αδύνατο είναι και δυνατό. Είναι απειροδύναμος ο Θεός, δεν υπάρχουν όμως ( σ’ αυτόν… ) άπειρα είναι. Δεν αληθεύει άρα λέγοντας ( ο Θωμάς… ), πως « δεν διαφέρει σε τίποτα στα θεία το είναι και ( το… ) δύνασθαι ».\n596. Αδικεί έτσι άρα σε όλες τις ίδιες τις δικές του προτάσεις την αλήθεια και συμπεραίνει το ψέμμα και δεν αισχύνεται ( ντρέπεται… ). Αν θέλη λοιπόν κάποιος να μιμηθή σ’ αυτό τον Θωμά και να μεταθέση εδώ τις προτάσεις του Υιού στο Πνεύμα, νομίζει ( επινοεί… ) και το Πνεύμα αίτιο του Υιού, όπως αν έλεγε· « δεν είναι αντίθετο στον λόγο τού Πνεύματος το να είναι αρχή το Πνεύμα του Υιού, ούτε ως Θεού, αφού είναι κι ο Πατέρας αρχή του Υιού, ούτε ως Πνεύματος, αφού είναι διαφορετική η πρόοδος του Πνεύματος και διαφορετική η του Υιού· και δεν μάχεται αυτό που είναι από μιαν αρχή, και κατά μίαν πρόοδο, το να είναι αρχή της προόδου του άλλου. Απομένει λοιπόν να μην είναι αδύνατο να είναι αρχή το Πνεύμα το άγιο του Υιού, κι αυτό που δεν είναι αδύνατο, είναι δυνατό. Και δεν διαφέρει σε τίποτα το είναι και ( το… ) δύνασθαι στα θεία ».Είναι άρα αρχή το Πνεύμα το άγιο του Υιού. Βλέπεις τον γκρεμό τής αίρεσης, στον οποίον οδηγούνται οι προτάσεις του; Όπως είναι ακριβώς ο Υιός Θεός, έτσι είναι και το Πνεύμα Θεός· κι αυτό που συμπεραίνεις στον Υιό, αυτό θα συμπεράνης και στο άγιο Πνεύμα με ίσες τις προτάσεις, το οποίο είναι ακριβώς σφόδρα άτοπο και ασεβές.[ Η ρίζα τής συγχρόνου αιρέσεως τής οικονομίας τού Αγίου Πνεύματος]\n597. « Συμπεραίνουν ( επάγουσιν ) »λέει « ότι, όντας απλό, δεν θα μπορούσε να είναι από δύο το Πνεύμα, κι ότι, αν προέρχεται ( πρόεισι ) τελείως απ’ τον Πατέρα το Πνεύμα το άγιο, δεν θα μπορούσε να εκπορεύεται ( ουκ αν εκπορεύοιτο ) και απ’ τον Υιό, και άλλα τέτοια, τα οποία είναι εύκολο να τα λύνουν κι αυτοί που έχουν λίγο γυμνασθή στα θεολογικά. Γιατί ο Πατέρας και ο Υιός είναι μιά αρχή του αγίου Πνεύματος, λόγω της ενότητας της θείας δύναμης, και προάγουν με μιάν πρόοδο το Πνεύμα το άγιο, όπως είναι ακριβώς τα τρία πρόσωπα και μιά αρχή της κτίσης και παράγουν την κτίση με μιάν ενέργεια ».\n598. Αυτά που προανέφερε ο Θωμάς για την εκπόρευση του αγίου Πνεύματος, ως λόγους των Γραικών, λέει, ότι είναι εύκολο να τα λύνουν κι εκείνοι που έχουν γυμνασθή λίγο στα θεολογικά. Και ούτε επιστρέφει στις προτάσεις εκείνες, ούτε και αποδεικνύει πώς είναι ( προέρχεται… ), όντας απλό, από δύο το άγιο Πνεύμα και πώς, προπεμπόμενο ( προϊόν ) τελείως απ’ τον Πατέρα, εκπορεύεται και απ’ τον Υιό, και έχοντας αφήσει δεμένα και αναπόδεικτα τα εύκολα προς λύσιν, προχωρά ακατάπαυστα ( χωρεί ) σε αναισθησίες και βλασφημίες και δεν λέει τίποτα το άξιο λόγου ( ουδέν προς έπος ). «Γιατί είναι » λέει « μιά αρχή του αγίου Πνεύματος ο Πατέρας κι ο Υιός ». Κι η απόδειξη; « λόγω της ενότητας της θείας δύναμης » λέει μετά, χωρίς να κατανοή, ότι την ενότητα που έχει ο Υιός προς τον Πατέρα κατά τη θεία δύναμη , την ίδιαν και ίσην ενότητα έχει και το Πνεύμα το άγιο προς προς τον Πατέρα κατά τη θεία δύναμη· γιατί έναι μια η ουσία κι η δύναμη κι η ενέργεια στα τρία πρόσωπα.\nΣυνεχίζεται καί ολοκληρώνεται


«Η λευχαιμία με βρήκε έτοιμη και δυνατή. Τα παιδιά μου, μου λένε "Μάμα, όλα θα πάνε καλά"»\nby Δημήτρης Μπιτολάς 06/04/2021 12:12 06/04/2021 12:13 107\n39χρονη γυναίκα: Πρόκειται για μία γυναίκα που δίνει μεγάλη μάχη έναντι της οξείας μυελογενούς λευχαιμίας. Η ίδια μιλά τόσο για τον αγώνα της, όσο και για τη ζωή της. Αναλυτικότερα:\n39χρονη γυναίκα: Τι είπε αρχικά\n«Είχα τον χρόνο για να συνειδητοποιήσω ότι είχα λευχαιμία. Επειδή, από την αρχή διαγνώστηκα με μυελοΐνωση και μου είπαν ότι μπορεί να μετατραπεί. Εγώ πίστευα ότι θα μετατραπεί. Το ένιωθα και το έβλεπα και μέσα από κάποιες αναλύσεις μου. Ήμουν πιο συνειδητοποιημένη και δεν ήταν ένα μπαμ. Είχα τον χρόνο και το είχα στο πίσω μέρος του μυαλού μου ότι πιθανόν να μετατραπεί σε λευχαιμία. Με βρήκε έτοιμη και δυνατή όμως για να την αντιμετωπίσω. Δεν μπορώ να εξηγήσω το πώς και γιατί αλλά έτσι είναι η πραγματικότητα. Όσο εξαρτάται από μένα θα την αντιμετωπίσω όσο γίνεται και από εκεί και πέρα θα δείξει…».\n39χρονη γυναίκα: Τι ανέφερε στη συνέχεια\nΤαξίδι ζωής στη Γεωργία\n39χρονη γυναίκα: «Τα παιδιά μου, μου λένε ‘μάμα όλα θα πάνε καλά’»\n39χρονη γυναίκα: «Συγκινητική ανταπόκριση του κόσμου»\n«Είναι πάρα πολύ συγκινητική η ανταπόκριση του κόσμου. Δεν περίμενα τόση μεγάλη ανταπόκριση από τον κόσμο. Είναι κάτι το απίστευτο. Δεν μπορούσα να φανταστώ τη διάσταση που θα μπορούσε να πάρει αυτή η κατάσταση. Γνώριζα ότι ο κόσμος βοηθά, αλλά αυτό που ζω τώρα είναι απίστευτο, παρ’ όλες τις συνθήκες που επικρατούν. Λαμβάνω μηνύματα από κόσμο που δεν γνωρίζω, από άτομα που πέρασαν τα ίδια με μένα, από ανθρώπους που τα κατάφεραν, μηνύματα συμπαράστασης, θετικής σκέψης και μου διηγούνται τις δικές τους ιστορίες ή δικών τους ανθρώπων.\nΕίναι κάτι που μου δίνει απίστευτη δύναμη και κουράγιο για να συνεχίσω. Κάποιος που πέρασε το ίδιο, μπορεί να σε προσεγγίσει διαφορετικά γιατί σε καταλαβαίνει. Μιλάμε και με τον Θανάση καθημερινώς, που βρίσκεται στο εξωτερικό τώρα και δίνει τη δική του μάχη. Προσπαθούμε να δίνουμε δύναμη ο ένας στον άλλο. Είναι μια φιλία που νομίζω εάν τελειώσουν όλα και πάνε καλά, θα είναι μια φιλία για πάντα και θα μπορέσουμε να βοηθήσουμε άλλο κόσμο μέσω της εμπειρίας μας».\n39χρονη γυναίκα: «Πρέπει να βλέπουμε ότι ο καθένας είναι ξεχωριστός»\n05/02/2021 16:37 05/02/2021 16:37 920\n26/12/2020 08:40 26/12/2020 13:48 1139\n25/12/2020 08:10 24/12/2020 17:12 470


:: Doberman.GR - Γεωργία Αλαχούζου & Στεφανία Δασκαλάκη - Erebus ::\nΓεωργία Αλαχούζου & Στεφανία Δασκαλάκη - Erebus - Ελλάδα\nTo 1977 είδα για πρώτη φορά, τυχαία στο δρόμο ένα dobermann και ρώτησα τον ιδιοκτήτη τι ράτσα ήταν. Παρόλο που τότε έτρεμα και μόνο στη θέα ενός σκύλου, η εικόνα του με εντυπωσίασε τόσο πολύ που σχεδόν καθημερινά φρόντιζα να περνάω μπροστά από το μαγαζί του ιδιοκτήτη και να θαυμάζω τον νεαρό αυτό αρσενικό (αμερικανικής εκτροφής) αλλά ποτέ δεν βρήκα το κουράγιο να τον χαϊδέψω..\nΤα χρόνια πέρναγαν, εγώ ξεπέρασα τον φόβο μου για τα σκυλιά και απέκτησα κατά καιρούς διάφορες ράτσες, αλλά στο μυαλό μου ήταν πάντα η εικόνα του dobermann..\nΦτάσαμε λοιπόν στο 2005 και αφού κατάφερα να πείσω την οικογένεια ότι τα dobermann δεν τρελαίνονται και δεν τρώνε τον ιδιοκτήτη τους (κατά τον αστικό μύθο) απευθύνθηκα στο εκτροφείο Kraft Hill για την απόκτηση του πρώτου μου κουταβιού.\nΈτσι ήρθε ο Nelson στην ζωή μου, ένας πολύ όμορφος και με εξαιρετικό ταπεραμέντο αρσενικός, που με την υποστήριξη και την βοήθεια του εκτροφέα του κ.Κουνέλα, κέρδισε πολύ σύντομα τις ανώτατες στον Ελληνικό χώρο διακρίσεις, κάνοντας μας πολύ περήφανους και παράλληλα "βάζοντας" μας στον χώρο των εκθέσεων και της εργασίας αλλά και γενικότερα στο "dobermann" !!. Από το 2006 περίπου άρχισα να διαβάζω για την φυλή, για την γενετική των σκύλων, και να παρακολουθώ τα Ευρωπαϊκά δρώμενα, μιας και σιγά σιγά είχα αρχίσει να κολλάω το μικρόβιο της εκτροφής.\nΗ πρώτη μας γέννα έγινε το 2008, με πολύ καλά αποτελέσματα παρά τον μικρό αριθμό κουταβιών (μόλις 3) και ηταν αυτη που μας έδωσε μια από τις καλύτερες σημερινές μας αναπαραγωγούς την Erebus Princess Azrah Nera, κόρη του Nelson μας!\nΝαι! Η μέχρι τώρα πορεία μας, μας κάνει εξαιρετικά αισιόδοξους για το μέλλον και συνεχίζουμε έχοντας πλέον κάνει "συνιστώμενες για αναπαραγωγή" τις περισσότερες θηλυκές μας, έπονται και οι μικρότερες, που μας έχουν δώσει εξαιρετικά δείγματα της φυλής, με διακρίσεις στην Ελλάδα και στο εξωτερικό ! Με προσεκτικά επιλεγμένα ζευγαρώματα στην Ελλάδα, αλλά κυρίως στο εξωτερικό, τα αποτελέσματα, κάθε φορά, δικαιώνουν τις επιλογές μας!!! Ένας άλλος καθοριστικός παράγοντας αισιοδοξίας για μας, είναι όλοι εκείνοι οι υπέροχοι υποψήφιοι ιδιοκτήτες, και φίλοι πλέον, που απευθύνονται μετά από προσεκτική ερεύνα σε μας για την απόκτηση του κουταβιού τους, κάνουν κομμάτι της ζωής τους τα κουτάβια μας και με την σωστή φροντίδα και την συμβολή μας, τα εξελίσσουν σε ευτυχισμένα και ισορροπημένα ενήλικα σκυλιά που πραγματικά καμαρώνουμε για αυτα!\nΌπως είπα η ενασχόληση μου με την φυλή είναι πολύ πρόσφατη για να έχω προσωπική άποψη επ' αυτου, αλλά από συζητήσεις μου με εκτροφείς του εξωτερικού οι οποίοι έχουν τεράστια εμπειρία στην φυλή μας, έχω συμπεράνει ότι το σωστό dobermann είναι πάντα το ίδιο, τότε και τώρα.\nΔεν πιστεύω ότι έχει αλλάξει ο χαρακτήρας των dobermann, ότι τα σημερινά σκυλιά είναι πιο soft δηλαδή. Απλά σήμερα ζουν σε διαφορετικές συνθήκες , είναι πιο "οικογενειακά σκυλιά". Αν τους ζητούσαμε να πολεμήσουν δίπλα μας όπως κάποτε, θα το έκαναν με την ίδια αφοσίωση και επιτυχία.\nΓια ένα εκθεσιακό σκύλο της ομάδας 2 και τα δυο φυσικά!\nΗ Ευρωπαϊκή εκτροφή, με την Αμερικανική δεν έχω ασχοληθεί για να έχω άποψη, μας\nέχει παρουσιάσει εξαιρετικά σκυλιά, χωρίς αυτό να σημαίνει ότι έχει μονό τέτοια!\nΤα super Ευρωπαϊκά εκτροφεία έχουν super σκύλους, αλλά έχουν και δευτεροκλασάτους τριτοκλασσατους και ενίοτε απλώς επαρκείς οι οποίοι διοχετεύονται στην "τριτοκοσμική" αγορά και δεν τους βλέπει ποτέ κάνεις!\nΑν ταξιδέψει κάνεις, απομυθοποιεί πολλά "ιντερνετικά" είδωλα είτε αυτά είναι εκτροφεία είτε σκύλοι.\nΤο επίπεδο που παρουσιάζεται στις εκθέσεις όμως είναι πολύ υψηλό !\nΗ Ελληνική εκτροφή εξελίσσεται πολύ καλά και ήδη τα τελευταία χρόνια βλέπουμε να πυκνώνουν οι διακρίσεις των Ελληνικών σκύλων στο εξωτερικό! Για μένα δεν έχει ιδιαίτερη σημασία αν οι σκύλοι αυτοί είναι εισαγωγής η Ελληνικής εκτροφής, το σημαντικό είναι ότι θα εμπλουτίσουν και θα βελτιώσουν την Ελληνική εκτροφη.\nΘεωρώ πολύ σημαντικό παράγοντα την υγεία και για αυτό φροντίζω αντί να "γκρινιάζω"\nκαι να "υπαινίσσομαι" διάφορα, να εξετάζω τους σκύλους που σκοπεύω να αναπαράγω\nέστω κι αν αυτό σημαίνει σε κάποιες περιπτώσεις αποστολή δειγμάτων DNA σε εργαστήρια του εξωτερικού.\nΒεβαίως καλό θα ήταν να μπορούσαμε κάποιες σημαντικές εξετάσεις όπως είναι της μυοκαρδιοπάθειας να τις κάνουμε επίσημα στην Ελλάδα, αλλά κάθε ευσυνείδητος εκτροφέας θα τις κάνει έστω και ανεπίσημα η επίσημα σε ένα ταξίδι του στο εξωτερικό.\nΤα τελευταία χρόνια πχ χρησιμοποιούνται κατά κόρον σκυλιά από γραμμές αίματος φορείς\nτου vWd και δεν βλέπω σχεδόν κανένα να ανησυχεί για αυτό, και να εξετάζει την σκύλα του για το συγκεκριμένο σύνδρομο ώστε να αποφύγει την χρήση επιβήτορα - φορέα .\nΑν λοιπόν ένα ζώο από μια τέτοια γέννα, πεθάνει κάποια στιγμή ξαφνικά από μια εσωτερική αιμορραγία, θα σπεύσουν οι "καλοθελητές ημιμαθείς" να το αποδώσουν στον\n"τάδε" πρόγονο που "άκουσαν" ότι είχε "κάρδια" αγνοώντας το προφανές.\nΗ συστηματική εξέταση των σκύλων τις τελευταίες δεκαετίες στην Ευρώπη, αλλά και στη χώρα μας τα τελευταία χρόνια, έχει οδηγήσει σε μια καθαρότερη από δυσπλασία εκτροφή (εκτος τυχαίων περιπτώσεων) και ήδη η δυσπλασία δεν θεωρείται μεγάλο πρόβλημα στη φυλή μας.\nΔεν έχω προσωπική άποψη μιας και δεν ήμουν στον χώρο αυτό όταν ξεκινούσε η Ελληνική εκτροφή, ώστε να είμαι σε θέση να διακρίνω τι "άφησαν" οι σκύλοι αυτοί στους σημερινούς απογόνους τους.\nΝομίζω δεν θα μου φτάσει ο χώρος και έτσι θα πω μόνο την υπέροχη Raissa Rivien del Fiorsilva , την Tahi reme Giniti και τον αείμνηστο Fedor del Nasi, οι οποίοι βρίσκονται στις δίκες μου 3 πρώτες θέσεις!! Είτε πρόκειται για ξένα είτε για Ελληνικά σκυλιά, μου αρέσει να βλέπω πρώτα τα "συν" ενός σκύλου παρά να μιζεριάζω, προσπαθώντας να κάνω τον ειδικό, αναφέροντας τα ελαττώματα του. Νομίζω ότι δεν υπάρχει τέλειος σκύλος, υπάρχουν όμως πολλά και πολύ δυνατά σημεία σε κάποιους! Αν ένας εκτροφέας μπορεί να τα δει και να τα συνδυάσει σωστά, τότε έχουμε μια ανοδική πορεία στην εκτροφή!\nΕυρωπαϊκό, για την δύναμη και τον χαρακτήρα!!!\nΕίμαι λάτρης του Ευρωπαϊκού τύπου και όπως είπα δεν έχω ασχοληθεί καθόλου σχεδόν με το Αμερικανικό "doberman pincher"!\nΕίμαι η ίδια νέα εκτροφέας όποτε συνήθως ζήτω συμβουλές, δεν δινω!\nΚαι οι τρεις μέθοδοι έχουν δώσει κατά καιρούς εξαιρετικά αποτελέσματα, προς το παρόν\n(λόγο απειρίας στην χρήση τους) κινούμαι στην πεπατημένη άλλων, συμβουλευόμενη πάντα τους πιο εμπειρους!\nΝα απευθύνονται σε ευσυνείδητους εκτροφείς, να αγαπούν πολύ τα σκυλιά τους και να\nσυνεργάζονται με τον εκτροφέα του σκύλου τους, ο οποίος θέλει πάντα και περισσότερο από όλους το καλό του!\nΚαι τα δυο! Έχω δοκιμάσει δυο φορές την συνιδιοκτησία με άριστα αποτελέσματα, έχω\nπολύ καλή συνεργασία και με τους δυο συνιδιοκτήτες και βλέπω ότι αποδίδει θετικά!\nΑυτό βέβαια προϋποθέτει την τήρηση των συμφωνιών που έχουν γίνει, την καλή θέληση και από τις δυο πλευρές, αλλά προπάντων την σωστή αξιολόγηση ενός ανθρώπου πριν από την συνιδιοκτησία.\nAν είχα το περιθώριο της επιλογής θα τα προτιμούσα κομμένα.. ωστόσο η προσκόλληση σε στερεότυπα δεν είναι του χαρακτήρα μου, λατρεύω τη φυλή μας και βλέπω την ουσία της, ασχέτως ουράς και αυτιών!\nΑν δεν μπορούσα να δω το μεγαλείο ενός ζώου μόνο και μόνο γιατί είναι άκοπο, δεν θα ήμουν πραγματική λάτρης της φυλής, αλλά του "image" της!


Η κυβερνητική ατιμωρησία στην Καμπότζη: Φυσική ροή των πραγμάτων ή ένα βίαιο καθεστώς; | OffLine Post\nΑρχικήΔιεθνήΗ κυβερνητική ατιμωρησία στην Καμπότζη: Φυσική ροή των πραγμάτων ή ένα βίαιο...\nΗ κυβερνητική ατιμωρησία στην Καμπότζη: Φυσική ροή των πραγμάτων ή ένα βίαιο καθεστώς;\nΠηγή εικόνας: Voice of America\nΗ ένταση στο εσωτερικό της Καμπότζης έχει κορυφωθεί την τελευταία δεκαετία με τα γεγονότα της προηγούμενης εβδομάδας να αποτελούν άλλο ένα θλιβερό γεγονός. Πρόκειται για τη δίκη πληθώρας μελών της αντιπολίτευσης, με βαρύτατες κατηγορίες, ανάμεσά τους και η εσχάτη προδοσία. Η πόλωση στο πολιτικό σύστημα της χώρας δεν αποτελεί ένα τυχαίο γεγονός καθώς ο αυταρχισμός του Πρωθυπουργού, Hun Sen, έχει οδηγήσει τους πολίτες στους δρόμους αναζητώντας έναν τρόπο για να υπάρξει επιτέλους μία ουσιαστική «άνοιξη» στο πολίτευμά και τη διακυβέρνησή τους.\nΤα ατοπήματα της κυβέρνησης μοιάζουν σαν να μην έχουν σταματημό: μάλλον μόνο… αθώες αστοχίες δεν θα μπορούσε κανείς να τις αποκαλέσει. Ο ηγέτης της χώρας, Hun Sen, βρίσκεται στην εξουσία για τριάντα έτη, γεγονός που από μόνο του προκαλεί προβληματισμό σε κάθε σκεπτόμενο παρατηρητή, εγχώριο ή μη. Το κόμμα του Cambodia People’s Party (CPP) έχει προβεί σε δεκάδες ενδείξεις κατάχρησης εξουσίας εξοργίζοντας τους κατοίκους της Καμπότζης.\nΟ Πρωθυπουργός Hun Sen στα δεξιά, με τους πολιτικούς υποστηρικτές του σε εκδήλωση. Πηγή εικόνας: Daily News\nΣε μια απέλπιδα προσπάθειά τους να φέρουν την αλλαγή στη χώρα τους που μαστίζεται από την οικονομική ένδεια έχουν ξεχυθεί στους δρόμους. Η στήριξη της αντιπολίτευσης είναι όχι μονάχα δεδομένη αλλά εμφανίζεται ως καθοδηγητής των πληθών. Εντούτοις, η απάντηση της αυταρχικής κυβέρνησης ήταν οι συλλήψεις διαδηλωτών, η κατάχρηση του δικαιώματος άσκησης βίας εκ μέρους των Αρχών, και φυσικά οι πολυάριθμες δίκες και φυλακίσεις.\nΜιλώντας για δίκες και φυλακίσεις, τις προηγούμενες ημέρες πραγματοποιήθηκε άλλη μία που έμελλε να καταγραφεί στην ιστορία της χώρας. Η γνώση του πρόσφατου υπόβαθρου κρίνεται αναγκαία καθώς εδώ και τέσσερα περίπου χρόνια η Καμπότζη δεν έχει κάποια σοβαρή αντιπολίτευση, καθότι το αντίπαλο δέος του CPP, Cambodia National Rescue Party (CNPR), κηρύχθηκε εκτός νόμου. Κατόπιν μιας εκτεταμένης δίκης που έβαλε στο στόχαστρο τον ηγέτη του, Kem Seokha, το κόμμα βρέθηκε αντιμέτωπο με τη μεροληπτική δικαιοσύνη. Έτσι, διαλύθηκε βίαια και βεβαίως μέσω μιας επιδερμικής και όχι ουσιαστικής νομιμότητας.\nΟ τελευταίος ηγέτης του CNPR, Kem Seokha. Πηγή εικόνας: Euronews\nΕρχόμενοι στο σήμερα, η τελευταία δίκη καταδίκασε 20 πολιτικούς του CNPR, πολλοί εκ των οποίων δικάστηκαν ενόσω βρίσκονταν στο εξωτερικό και τους καταδίκασε σε φυλάκιση καθώς αποπειράθηκαν να «ρίξουν» την κυβέρνηση το 2019. Άλλοι κατάφεραν να πετύχουν μικρότερες ποινές καθώς τα «αδικήματά» τους δεν ήταν τόσο βαριά, ενώ άλλοι γνωστοί υποκινητές των διαδηλώσεων όπως ο πρώην ηγέτης του CNPR Sam Rainsy δέχθηκαν βαρύτερες ποινές. Ο συγκεκριμένος πολιτικός θεωρήθηκε ένας από τους ιθύνοντες της ύπαρξης των διαδηλώσεων εξαρχής, υποκινητής των πληθών προς βία, συνωμότης και… εξαιρετικά ταραχοποιό στοιχείο. Εκείνος εμφανίζεται να μην παρατάει τον αγώνα καθότι δήλωσε πως το να απομακρύνει κανείς δικτάτορες είναι το καθήκον του ως πολίτης.\nΟ Sam Rainsy αποτελεί έναν αληθινό ακτιβιστή, που κατόρθωσε να κατευθύνει επιτυχώς τις διαδηλώσεις. Πηγή εικόνας: The Diplomat\nΤα τελευταία έτη έχουν υπάρξει κι άλλες δίκες που δεν αφορούν μόνο επιφανή, δημόσια πρόσωπα που αντιτίθενται στη δια χειρός Hun Sen τυραννία. Πρόκειται για εκατοντάδες ακτιβιστές που με το πρόσχημα πως συνωμότησαν εναντίον του ηγέτη του κράτους τους προσήλθαν στο εδώλιο και, όπως ήταν αναμενόμενο, έχασαν τη δίκη και εκτίουν την ποινή τους. Οι συλλήψεις στις πολυάριθμες διαδηλώσεις είναι καθημερινό γεγονός με τους ακτιβιστές να κάνουν λόγο για αδιανόητη μεταχείριση από τις Αρχές και άσκηση βίας εναντίον τους παρότι πολλές διαδηλώσεις υπήρξαν ειρηνικές. Φυσικά, η δικαστική νοθεία που ακολουθεί την κυβερνητική γραμμή είναι το μεγαλύτερο αίτιο για το οποίο συνεχίζουν να διαδηλώνουν παρά την τρομοκρατία των Αρχών.\nΗ αποτίμηση αυτού του κυνηγιού μαγισσών για τη χώρα κρίνεται άκρως ζοφερή. Πρόκειται για κατάφωρη παραβίαση της Χάρτας των Ανθρώπινων Δικαιωμάτων του ΟΗΕ, αναδεικνύοντας την προβληματική της κατάστασης. Παράλληλα, αποτελεί έναν αποτρόπαιο ευτελισμό του δημοκρατικού θεσμού που αποτελεί άλλωστε και το επίσημο συνταγματικά κατοχυρωμένο πολίτευμα του κράτους. Η διεθνής κοινότητα πρέπει να δράσει άμεσα και με αποφασιστικότητα στη γενικότερη ατιμωρησία των κρατικών δρώντων, που με τις πράξεις τους παραβιάζουν τις ελευθερίες των λαών τους.\nCambodia opposition figures hit with jail terms, France24, διαθέσιμο εδώ\nHRW reports conviction of 20 Cambodia opposition leaders, The Jurist, διαθέσιμο εδώ\nCambodia: Opposition Politicians Convicted in Mass Trial, Human Rights Watch, διαθέσιμο εδώ\nCambodia convicts opposition politicians in ‘unfair’ mass trial, Al Jazeera, διαθέσιμο εδώ\nάσκηση βίας εναντίον διαδηλωτών\nκήρυξη κόμματος εκτός νόμου


ATHENS ZAFOLIA HOTEL (Αθήνα, Ελλάδα) - Κριτικές και σύγκριση τιμών - Tripadvisor\nΞενοδοχεία κοντά σε: Athens Zafolia Hotel\nΞενοδοχεία κοντά σε: Skullbar Athens\nΞενοδοχεία κοντά σε: Ειδικές υπηρεσίες ταξί Λουκά\nΞενοδοχεία κοντά σε: Fun Top Fun Greece\nΞενοδοχεία κοντά σε: Athens & Mykonos VIP Tours\nΞενοδοχεία κοντά σε: Athens4U Authentic Athens City Walks\nΞενοδοχεία κοντά σε: Athens Cabs\nΞενοδοχεία κοντά σε: Somewhere We Know\nΞενοδοχεία κοντά σε: Αρχοντικό Κελάρι\nΞενοδοχεία κοντά σε: Parkaki bar sociale\nΞενοδοχεία κοντά σε: WiFi portable Router for Rent\nAthens Zafolia Hotel, Αθήνα - Κριτικές\nΝο 97 από 363 ξενοδοχεία για: Αθήνα\nΛεωφόρος Αλεξάνδρας 87-89, Αθήνα 11474 Ελλάδα\nΝο 97 από 363 ξενοδοχεία: Αθήνα\nΈνα superior ξενοδοχείο 4 αστέρων στην Αθήνα με μαγευτική θέα στον λόφο του Λυκαβηττού και έμφαση στην πρώτη φιλοξενία. Το Athens Zafolia Hotel είναι ένα σύγχρονο ξενοδοχείο στο κέντρο της Αθήνας, με σύγχρονο κτίριο σχεδιασμένο με τολμηρές γραμμές γυαλιού και γρανίτη στο εξωτερικό και τη διακριτική πολυτέλεια του μαρμάρου, του ξύλου και του δέρματος στο εσωτερικό. Το Athens Zafolia Hotel προσφέρει στους επισκέπτες υψηλού επιπέδου υπηρεσίες και καταλύματα, προσφέροντας μοναδικές ευκαιρίες για χαλάρωση και ηρεμία, με ένα μπαρ, εστιατόριο και ένα από τα ομορφότερα εστιατόρια Roof Garden στην Αθήνα με εκπληκτική θέα. Το ξενοδοχείο μας διαθέτει 192 δωμάτια, διαμορφωμένα ευέλικτα για να ικανοποιήσουν τις διαφορετικές ανάγκες κάθε επισκέπτη, από τα executive δωμάτια και τις σουίτες για το πολυάσχολο και απαιτητικό στέλεχος της επιχείρησης σε κλασικά ή οικογενειακά δωμάτια για τους καθημερινούς ταξιδιώτες και οικογένειες. Τέλος, το Athens Zafolia Hotel είναι επίσης ένα συνεδριακό ξενοδοχείο και είναι η τέλεια επιλογή για επαγγελματικές ή κοινωνικές συναντήσεις, ομιλίες και διαλέξεις, εκθέσεις, παρουσιάσεις, δεξιώσεις και εκδηλώσεις.\nΜέγαρο Μουσικής16 λεπτ\n568κριτικές14ερωτήσεις και απαντήσεις16συμβουλές για τα δωμάτια\nΟ/Η GKCAPO έγραψε μια κριτική Φεβ 2020\nΒόλος, Ελλάδα12 συνεισφορές19 χρήσιμες ψήφοι\nΤο δωμάτιο είναι πολύ ποιοτικό, η ηχομόνωση είναι εξαιρετική, η καθαριότητα στο μπάνιο σε υψηλά επίπεδα, το προσωπικό είναι πολύ ευγενικό και εξυπηρετικό . Καλό και πλούσιο πρωινό. Λογική τιμή. Υπόγειο πάρκινγκ\nΑπάντηση από: ATHENS_ZAFOLIA_HOTEL, Public Relations Dpt στο Athens Zafolia Hotel\nΑγαπητέ Πελάτη Ευχαριστούμε για τα καλά σας σχόλια Ευχόμαστε να σας δούμε ξανά στο κοντινό μέλλον Μείνετε ασφαλής και προσέχετε τον εαυτό σας\nΟ/Η Αθανάσιος Μ έγραψε μια κριτική Φεβ 2020\nΘεσσαλία, Ελλάδα2 συνεισφορές3 χρήσιμες ψήφοι\nΟμορφο ξενοδοχειο,καθαρό και ανακαινισμένο.Πολύ καλή επιλογή για διαμονή στο κέντρο σε πολύ καλη τοποθεσια,Καθαροί χώροι, το προσωπικο αψογο και ευγενικο!Το πρωινο ικανοποιητικό.Θα το προτεινα σιγουρα και σε αλλους!\nΟ/Η John_🇬🇷🗺 έγραψε μια κριτική Οκτ 2019\nΕλλάδα531 συνεισφορές7628 χρήσιμες ψήφοι\nΠολύ καλή επιλογή για διαμονή στο κέντρο. Καθαροί χώροι, ευγενικό προσωπικό, καλό πρωινό, όμορφη θέα από ταράτσα, κοντά σε ΜΜΜ , βολικό το πάρκινγκ. Συνήθως με "ψηλά και πίσω " για να αποφεύγω την φασαρία της πόλης , η οποία όμως είναι σε φυσιολογικά επίπεδα.\nΑπάντηση από: ATHENS_ZAFOLIA_HOTEL, Υπεύθυνος Δημοσίων Σχέσεων στο Athens Zafolia Hotel\nΑπαντήθηκε στις 10 Δεκ 2019\nΑγαπητέ κύριε Giannis_Karag, Ευχαριστούμε που επιλέξατε το Athens Zafolia Hotel για τη διαμονή σας και για την κριτική σας. Χαιρόμαστε που απολαύσατε τις υπηρεσίες και τις παροχές μας. Παρακαλώ σημειώστε ότι όλα μας τα δωμάτια είναι εξοπλισμένα με ηχομονωτικά παράθυρα, ώστε η φασαρία της πόλης να μην φτάνει στους πελάτες μας, όσο αυτά παραμένουν κλειστά. Ανυπομονούμε να σας καλωσορίσουμε και πάλι κοντά μας. Με εκτίμηση, Guest Relations Department Athens Zafolia Hotel\nΟ/Η aris_tsb έγραψε μια κριτική Φεβ 2019\nΚεφαλονιά, Ελλάδα1 συνεισφορά\nΚαθαρό και ανακαινισμένο δωμάτιο. Το τρίκλινο που μείναμε ήτανε δύο χώρων με με ωραία θέα στο Λυκαβηττό. Ευγενικό και πρόσχαρο προσωπικό. Συνιστάται ανεπιφύλακτα για διαμονή σε περιοχή κοντά στο κέντρο της Αθήνας.\nΑπάντηση από: ATHENS_ZAFOLIA_HOTEL, Υπεύθυνος Σχέσεων με Πελάτες στο Athens Zafolia Hotel\nΑπαντήθηκε στις 10 Μαΐ 2019\nΑγαπητέ aris_tsb, Σας ευχαριστούμε που μοιραστήκατε την εμπειρία της διαμονής σας στο ξενοδοχείο Athens Zafolia. Είναι μεγάλη μας ευχαρίστηση να γνωρίζουμε πως ο στόχος μας να ανταποκριθούμε στις προσδοκίες των φιλοξενούμενων μας έχει επιτευχθεί. Θα χαρούμε να σας καλωσορίσουμε ξανά κάποια στιγμή στο μέλλον, Με εκτίμηση,\nΟ/Η as_i_saw_it έγραψε μια κριτική Φεβ 2019\nΖυρίχη, Ελβετία1617 συνεισφορές310 χρήσιμες ψήφοι\nΤη διαφορά έκανε η σουίτα!\nΈχει εύκολη πρόσβαση με το μετρό και τα ΜΜΜ και βρισκεται σε ασφαλή περιοχή. Το κτήριο είναι κάποιων ετών αλλά σε πολύ καλή κατάσταση και καθαρό. Την περίοδο που το επισκεφτήκαμε ήταν όμορφα στολισμένο! Δεν μπορώ να μιλήσω για τα κανονικά δωμάτια αλλά πιστεύω ότι τη διαφορά έκανε η σουίτα που κλείσαμε στον τελευταίο όροφο με θέα το Λυκαβηττο! Διέθετε δυο χώρους, υπνοδωμάτιο και living room καθώς και μια τεράστια βεράντα! Ευρυχωρία και άνεση! Αν και βρισκόμασταν στο κέντρο της Αθήνας, δε νιώσαμε επουδενί «κλεισούρα» εκεί ψηλά! Το πρωινό, δίχως να είναι τεράστιο, ήταν συμπαθητικό και επαρκές. Θεωρώ ότι ήταν μια πολύ τίμια επιλογή συγκριτικά με τα υπόλοιπα ξενοδοχεία που είδα στην Αθήνα, δεδομένης και της high season που έγινε η επίσκεψή μας (προπαραμονή, παραμονή και ανήμερα Πρωτοχρονιάς 2019).…\nΑγαπητέ Sotiris, Ευχαριστούμε που επιλέξατε το Athens Zafolia Hotel για το ταξίδι σας στην Αθήνα τις γιορτινές αυτές ημέρες. Είναι μεγάλη μας ευχαρίστηση να διαβάζουμε πως απολαύσατε τη διαμονή σας στην Junior Suite του ξενοδοχείου μας και πως εκπληρώσαμε τις προσδοκίες σας. Ελπίζουμε να έχουμε τη δυνατότητα να σας καλωσορίσουμε κοντά μας εκ νέου στο μέλλον και είμαστε πάντα στη διάθεση σας. Με εκτίμηση, Τμήμα Δημοσίων Σχέσεων Athens Zafolia Hotel\n96 $ - 201 $ (Βάσει των μέσων τιμών για ένα Στάνταρ δωμάτιο)\nΣυχνές ερωτήσεις για το Athens Zafolia Hotel\nΠοια δημοφιλή αξιοθέατα είναι κοντά στο Athens Zafolia Hotel;\nΣτα κοντινά αξιοθέατα περιλαμβάνονται τα εξής: Skullbar Athens (0,1 χλμ.) και Fun Top Fun Greece (0,3 χλμ.).\nΠοιες είναι μερικές από τις παροχές στο Athens Zafolia Hotel;\nΜερικές από τις δημοφιλέστερες παροχές που προσφέρονται περιλαμβάνουν τις εξής: μπαρ στην ταράτσα, δωρεάν πρωινό και χώρο πισίνας.\nΠοιες επιλογές φαγητού και ποτού είναι διαθέσιμες στο Athens Zafolia Hotel;\nΥπάρχει διαθέσιμο πάρκινγκ στο Athens Zafolia Hotel;\nΠοια εστιατόρια είναι κοντά στο Athens Zafolia Hotel;\nΜεταξύ των εστιατορίων σε βολική τοποθεσία είναι τα εξής: Αλεξάνδρα εστιατόριο, Ταβέρνα ο Πειναλέων και Republic Cafe Bar & Grill.\nΥπάρχουν ευκαιρίες για άσκηση στο Athens Zafolia Hotel;\nΤο Athens Zafolia Hotel έχει λεωφορειάκι που πηγαινοέρχεται από και προς το αεροδρόμιο;\nΝαι, το Athens Zafolia Hotel προσφέρει ένα λεωφορείο αεροδρομίου για τους πελάτες. Συστήνουμε να καλέσετε εκ των προτέρων για να επιβεβαιώσετε τις λεπτομέρειες.\nΠροσφέρονται υπηρεσίες καθαριότητας στο Athens Zafolia Hotel;\nΤο Athens Zafolia Hotel προσφέρει κάποια επιχειρηματική υπηρεσία;\nΠοιες γλώσσες μιλά το προσωπικό του Athens Zafolia Hotel;\nΥπάρχει κάποιο ιστορικό αξιοθέατο κοντά στο Athens Zafolia Hotel;\nΣε πολλούς ταξιδιώτες αρέσει να επισκέπτονται τα εξής: Παρθενώνας (2,7 χλμ.), Ακρόπολη (2,6 χλμ.) και Ωδείο Ηρώδου Αττικού (2,8 χλμ.).


Πόλο: Όλοι θέλουν να ολοκληρωθούν τα πρωταθλήματα - Fosonline\nΠόλο: Όλοι θέλουν να ολοκληρωθούν τα πρωταθλήματα\nΟλοκληρώθηκε η τηλεδιάσκεψη των σωματείων της Α1 πόλο των ανδρών και της Α’ Εθνικής γυναικών με την ΚΟΕ αναφορικά με το μέλλον των πρωταθλημάτων. Δεν πάρθηκε καμία απόφαση, ωστόσο οι ομάδες τάσσονται υπέρ της επανέναρξης των πρωταθλημάτων.\nΌλα τα σωματεία της Α1 πόλο Ανδρών και Α’ Γυναικών θέλουν να ολοκληρωθούν τα πρωταθλήματα αλλά το μεγάλο ερωτηματικό είναι το πως θα γίνει αυτό, από τη στιγμή που η σεζόν είναι πιεσμένη λόγω των Ολυμπιακών Αγώνων στο Τόκιο.\nΓια παράδειγμα η Εθνική γυναικών έχει υποχρεώσεις την επόμενη εβδομάδα στην Τεργέστη στο προολυμπιακό τουρνουά με στόχο την πρόκριση στο Τόκιο ενώ τον Φεβρουάριο έχει υποχρεώσεις και η Εθνική ομάδα των ανδρών.\nΔεν αποκλείεται λοιπόν το πρωτάθλημα γυναικών να ξεκινήσει μέσα στον Φεβρουάριο και αυτό των ανδρών τον Μάρτιο, αφού ολοκληρωθούν οι υποχρεώσεις των Εθνικών ομάδων.\nΤα πρωταθλήματα θυμίζουμε πως έχουν διακοπεί με απόφαση της Κυβέρνησης από τον Νοέμβριο και εδώ και λίγες μέρες έχουν ξεκινήσει κανονικά οι προπονήσεις, με τις ομάδες να τηρούν όλα τα μέτρα και κάνοντας εβδομαδιαία τεστ για τον κορονοϊό.\nΗ πρόθεση της ΚΟΕ είναι όπως και πέρσι έτσι και φέτος να ολοκληρωθούν τα πρωταθλήματα αλλά μένει να αποφασιστεί το πως, αφού δεν υπάρχει ο χρόνος για την διεξαγωγή όλων των αγωνιστικών αλλά και των πλέι οφ.\nΗ ΚΟΕ είναι αυτή που θα μελετήσει τις προτάσεις και εν συνεχεία θα ανακοινώσει τον τρόπο ολοκλήρωσης των πρωταθλημάτων.\nΔεν πρέπει να παραβλέπουμε πως οι ομάδες του Ολυμπιακού (άνδρες, γυναίκες) και της Βουλιαγμένης (άνδρες, γυναίκες) έχουν υποχρεώσεις και στην Ευρώπη.\nΑυτό που κρατάμε είναι πως τα σωματεία αλλά και η ΚΟΕ θέλουν να ξεκινήσουν και πάλι τα πρωταθλήματα.


Νίκος Ανδρουλάκης: «Για μια δίκαιη πολιτική κατά της ακρίβειας» – Κίνημα Αλλαγής\nΝίκος Ανδρουλάκης: «Για μια δίκαιη πολιτική κατά της ακρίβειας»2022-01-232022-01-23https://kinimaallagis.gr/gggg/uploads/2020/01/kinima-allagis-new-logo-1-2020.pngΚίνημα Αλλαγήςhttps://kinimaallagis.gr/gggg/uploads/2022/01/228951.jpg200px200px\nΆρθρο του προέδρου του ΠΑΣΟΚ και του Κινήματος Αλλαγής, Νίκου Ανδρουλάκη στην εφημερίδα «ΤΟ ΒΗΜΑ»\nΗ πανδημία έχει προκαλέσει τεράστιο κοινωνικο-οικονομικό κόστος.\nΠριν ακόμη κλείσει τον κύκλο της, οι εθνικές κυβερνήσεις καλούνται πάλι να λάβουν έκτακτα μέτρα με σκοπό τη μείωση της επιβάρυνσης των νοικοκυριών λόγω του πληθωρισμού, εν μέσω ενός δύσκολου χειμώνα.\nΗ κρίση ακρίβειας οξύνει τις ήδη έντονες ανισότητες, διότι πλήττει τα πιο ευάλωτα στρώματα, που αναγκάζονται να ξοδεύουν μεγαλύτερο μέρος από το διαθέσιμο εισόδημά τους σε ανελαστικές δαπάνες (θέρμανση, τρόφιμα, καύσιμα). Σύμφωνα με την Ευρωπαϊκή Κεντρική Τράπεζα, ο πληθωρισμός στην Ευρωζώνη άγγιξε τον Νοέμβριο το 4,9% όπου οι 3,5 ποσοστιαίες μονάδες της αύξησης των τιμών οφείλονται άμεσα ή έμμεσα στην αλματώδη άνοδο του κόστους της ενέργειας.\nΣτη χώρα μας, ο πληθωρισμός εκτινάχτηκε τον Δεκέμβριο στο 5,1%. Κατά την ΕΛΣΤΑΤ, οι καταναλωτές επιβαρύνονται ιδιαίτερα από τις αυξήσεις στο φυσικό αέριο (+135,7%), στο πετρέλαιο θέρμανσης (+34,1%), στα καύσιμα (+21,7%) και στο ηλεκτρικό (+37,8%). Την κρίση επιτείνει η αυξανόμενη αναλογία του φυσικού αερίου στο ενεργειακό μείγμα, που καθιστά τη χώρα μας ιδιαίτερα ευάλωτη στις διακυμάνσεις του. Η Ελλάδα μάλιστα είναι η μόνη χώρα στην Ευρώπη που αυξήθηκε η ηλεκτροπαραγωγή από φυσικό αέριο μέσα στην κρίση κόστους.\nΣτο δυσμενές αυτό πλαίσιο, οι ευρωπαϊκές κυβερνήσεις προσανατολίστηκαν σε πολιτικές αντιμετώπισης της ακρίβειας, άμεσες και μακροπρόθεσμες. Η ενεργειακή κρίση πρέπει να αντιμετωπιστεί με δημόσια παρέμβαση, ρυθμιστικές και αναδιανεμητικές πολιτικές, για να εξασφαλιστούν αξιοπρεπείς όροι διαβίωσης για όλους τους πολίτες και να αποφευχθούν φαινόμενα ενεργειακής φτώχειας.\nΣε ό,τι αφορά τις βραχυπρόθεσμες παρεμβάσεις, τα περισσότερα κράτη νομοθέτησαν μέτρα στήριξης για την καταβολή επιδόματος θέρμανσης στις πιο αδύναμες ομάδες του πληθυσμού. Στην Ελλάδα όμως, οι εξελίξεις βρήκαν απροετοίμαστη την κυβέρνηση. Κινούμενη στη λογική του εφησυχασμού, η ΝΔ έλαβε το προηγούμενο διάστημα οριζόντια μέτρα στήριξης των νοικοκυριών, ενώ στον προϋπολογισμό του 2022 δεν περιλήφθηκαν σημαντικές παρεμβάσεις για τη συγκράτηση των τιμών στην ενέργεια.\nΠαράλληλα, οι τιμές καταναλωτή αυξάνονται πάνω από τρεις φορές συγκριτικά με τις προβλέψεις του κυβερνητικού επιτελείου, ενώ η Τράπεζα της Ελλάδος προβλέπει πως η ακρίβεια θα είναι παρούσα ολόκληρο το 2022 – και όχι μόνο τους πρώτους μήνες, όπως ισχυρίζεται η κυβέρνηση. Έτσι, η ΝΔ εξαναγκάστηκε να λάβει εκ των υστέρων νέα έκτακτα μέτρα επιδοματικού χαρακτήρα. Η επιδοματική πολιτική όμως στην ενέργεια δεν μπορεί να είναι οριζόντια, αλλά στοχευμένη, με κοινωνικά και εισοδηματικά κριτήρια και διαρκή αξιολόγηση από τις ρυθμιστικές αρχές.\nΧώρες όπως η Ιταλία, η Γερμανία, η Ισπανία, το Βέλγιο, η Πορτογαλία και η Κύπρος, νομοθέτησαν επιπλέον τη μείωση φόρων κατανάλωσης και του ΦΠΑ στην ενέργεια. Παρά τις αντιφατικές δηλώσεις μελών της κυβέρνησης, η Νέα Δημοκρατία επιλέγει να μην ακολουθήσει ανάλογες πολιτικές μείωσης φόρων και ΦΠΑ σε βασικά αγαθά διατροφής και ενέργεια. Ωστόσο, το κόστος είναι ήδη μεγάλο: η Ελλάδα βρίσκεται σταθερά ανάμεσα στις πιο ακριβές χώρες της Ευρώπης στη χονδρεμπορική τιμή ηλεκτρικής ενέργειας. Στην εγχώρια αγορά υπάρχουν σημαντικές στρεβλώσεις ολιγοπωλιακού χαρακτήρα. Όσο δεν αντιμετωπίζονται, τόσο διαβρώνουν το εισόδημα των πολιτών και μειώνουν την ανταγωνιστικότητα των επιχειρήσεων.\nΕκτός λοιπόν από επιδοματικά μέτρα, χρειάζονται μακροπρόθεσμες πολιτικές ρύθμισης της αγοράς, που δεν έχουν δημοσιονομικό κόστος. Για παράδειγμα, η Πορτογαλία παρουσιάζει σήμερα ένα από τα χαμηλότερα επίπεδα πληθωρισμού στην ΕΕ, ακριβώς επειδή θωράκισε εγκαίρως την οικονομία της. Η σοσιαλδημοκρατική κυβέρνηση έδωσε έμφαση στον θεσμικό ρόλο της πορτογαλικής Ρυθμιστικής Αρχής Ενέργειας, η οποία μείωσε τo 2019 τις τιμές του ηλεκτρικού κατά 3,5%, ενώ και για το 2022 προβλέπονται σημαντικές μειώσεις στα τιμολόγια ηλεκτρικού δικτύου για τα νοικοκυριά και τη βιομηχανία.\nΠιο μακρόπνοα, είναι απαραίτητο να αξιοποιήσουμε την ευκαιρία του Ταμείου Ανάκαμψης, με σκοπό τη διάχυση της παραγωγής ενέργειας από ΑΠΕ και την ενεργειακή αυτονομία. Μέσω της δημιουργίας ενεργειακών κοινοτήτων παντού, με χιλιάδες φωτοβολταϊκά στις στέγες, είναι εφικτό οι αγρότες, οι κτηνοτρόφοι, οι μικροπαραγωγοί αλλά και οι πιο ευάλωτοι Έλληνες να παράγουν μεγάλο μέρος της ενέργειας που καταναλώνουν. Η πράσινη μετάβαση πρέπει να είναι και δίκαιη και συμμετοχική.\nΤέλος, ιδιαίτερη σημασία για την ενίσχυση του διαθέσιμου εισοδήματος των πολιτών έχει η αύξηση του κατώτατου μισθού, όπως κάνουν ήδη πολλές χώρες (Πορτογαλία, Τσεχία, Αγγλία, Ρουμανία κ.ά.). Άμεσα, όχι σε βάθος χρόνου για να κρατάει η κυβέρνηση όμηρους τους εργαζομένους σε προεκλογικούς σχεδιασμούς.\nΗ χώρα μας είναι το μόνο κράτος-μέλος της ΕΕ στο οποίο ο καθαρός μέσος μισθός είναι χαμηλότερος απ’ ό,τι το 2010.\nΗ άμεση αύξηση του κατώτατου μισθού αποτελεί ένα εξαιρετικά σημαντικό μέτρο στήριξης της μισθωτής εργασίας, ειδικά για τους χαμηλόμισθους. Άλλωστε, η ευρωπαϊκή εμπειρία δείχνει ότι η θεσμοθέτηση και η σταδιακή αύξησή του μπορεί να συμβάλει τόσο στην καταπολέμηση της φτώχειας, όσο και στην αναβάθμιση του παραγωγικού μοντέλου. Χαρακτηριστικό παράδειγμα η Γερμανία, όπου παρά τις ανησυχίες για απώλεια θέσεων εργασίας, η απασχόληση συνέχισε να αυξάνεται και μετά τη θεσμοθέτηση του κατώτατου ωρομισθίου το 2015.\nΜετά από δέκα και πλέον χρόνια αλλεπάλληλων κρίσεων, η σοσιαλδημοκρατία είναι η πιο αξιόπιστη πολιτική δύναμη που μπορεί να εγγυηθεί ένα βιώσιμο παραγωγικό μοντέλο, μαζί με την αποτελεσματική ρύθμιση των αγορών και ένα ισχυρό κοινωνικό κράτος.\nΜιχάλης Κατρίνης: «Ένα θολό “success story”»Άρθρα – Απόψεις\nΠαναγιώτης Βλάχος: «Αναπτυξιακός δυναμισμός με κοινωνική συνοχή»Άρθρα – Απόψεις


Τελευταία αγωνιστική ομίλων στο EURO - Τα σενάρια πρόκρισης - e-thessalia.gr\n19 Ιουνίου 2016, 17:36 19 Ιουνίου 2016\nΤο Ευρωπαϊκό Πρωτάθλημα ποδοσφαίρου μπαίνει στην 3η και τελευταία αγωνιστική των ομίλων, εκεί όπου θα κριθούν τα εισιτήρια πρόκρισης για την πρώτη νοκ-άουτ φάση του τουρνουά.\nΜόλις τρεις ομάδες κατάφεραν να εξασφαλίσουν την πρόκριση στην επόμενη φάση του θεσμού μετά τη διεξαγωγή των δύο πρώτων αγωνιστικών ενώ μόνο μία έχει μαθηματικά αποκλειστεί πριν δώσει τρίτο αγώνα. Γαλλία, Ιταλία και Ισπανία δεν θα έχουν άγχος για την 3η αγωνιστική ενώ η Ουκρανία περιμένει να ολοκληρώσει τις υποχρεώσεις της για να πάρει το δρόμο της επιστροφής.\nΠάμε να δούμε όλα τα σενάρια πρόκρισης, πριν ξεκινήσει με τον 1ο όμιλο η 3η και τελευταία αγωνιστική των ομίλων.\nΗ Γαλλία έχει εξασφαλίσει την πρόκριση στους «16» και θέλει ένα βαθμό απέναντι στην Ελβετία για να πάρει και την 1η θέση. Με ισοπαλία, οι Ελβετοί παίρνουν και αυτοί την πρόκριση ως 2οι ενώ ο νικητής στο παιχνίδι Ρουμανία-Αλβανία θα ελπίζει για την 3η θέση. Σε περίπτωση πάντως που οι Ρουμάνοι επικρατήσουν της Αλβανίας και παράλληλα ηττηθούν οι Ελβετοί, τότε η ομάδα του Ιορντανέσκου θα πάρει τη 2η θέση\nΗ Αγγλία με ισοπαλία απέναντι στη Σλοβακία παίρνει το ένα εισιτήριο για τα νοκ-άουτ ενώ η Σλοβακία με νίκη είναι δεδομένα στην επόμενη φάση. Μόνο νίκη θέλει η Ρωσία κόντρα στην Ουαλία για να ελπίζει ενώ η παρέα του Γκάρεθ Μπέιλ μπορεί να προκριθεί ακόμη και με ισοπαλία, αν η Αγγλία νικήσει τους Σλοβάκους ή αν το ματς λήξει ισόπαλο.\nΓερμανία και Πολωνία έχουν τον πρώτο λόγο για την πρόκριση. Η Β.Ιρλανδία χρειάζεται νίκη κόντρα στους Γερμανούς ενώ με ισοπαλία θα ελπίζει σε πρόκριση ως μια από τις καλύτερες τρίτες ομάδες του τουρνουά. Η Πολωνία υπερτερεί σε περίπτωση ισοβαθμίας με τους Βορειοϊρλανδούς ενώ η Ουκρανία έχει αποκλειστεί. Η Γερμανία έχει αυτή την στιγμή καλύτερη διαφορά τερμάτων από τους Πολωνούς με τους οποίους ισοβαθμεί./\nΗ Ισπανία έχει πάρει την πρόκριση στην επόμενη φάση ενώ η Κροατία θέλει ουσιαστικά ένα βαθμό για να μην ενδιαφέρεται τι θα κάνει την ίδια ώρα η Τσεχία κόντρα στην Τουρκία. Οι Τσέχοι για να ελπίζουν χρειάζονται νίκη και παράλληλα ήττα της Κροατίας ενώ αν φτάσουν τους τέσσερις βαθμούς ίσως διεκδικήσουν ένα εισιτήριο μέσω της καλύτερης 3ης θέσης. Το ίδιο φυσικά ισχύει και για τους Τούρκους, οι οποίοι όμως έχουν ήδη κακή διαφορά τερμάτων (-4) και χρειάζονται ένα μικρό θαύμα για την πρόκριση.\nΗ Ιταλία προκρίθηκε στην επόμενη φάση και μάλιστα ως πρώτη. Η Σουηδία με νίκη απέναντι στο Βέλγιο παίρνει τη 2η θέση ενώ στους «κόκκινους διάβολους» αρκεί και η ισοπαλία για να περάσουν στην επόμενη φάση. Τη νίκη θέλει η Ιρλανδία απέναντι στην «Σκουάντρα Ατζούρα» για να έχει ελπίδες ως μια από τις καλύτερες 3ες ομάδες.\nΠολύπλοκος όμιλος. Η Αυστρία χρειάζεται νίκη επί της Ισλανδίας και παράλληλα μη νίκη της Πορτογαλίας επί της Ουγγαρίας για να τερματίσει στη 2η θέση. Η Ισλανδία μπορεί να περάσει έστω και με ισοπαλία ενώ η Πορτογαλία παίρνει σίγουρα το εισιτήριο σε περίπτωση νίκης. Σε καλύτερη θέση απ΄ όλους βρίσκεται σαφέστατα η Ουγγαρία, η οποία μπορεί να προκριθεί ακόμη και με ήττα μέσω της 2ης θέσης, αν η Αυστρία επικρατήσει της Ισλανδίας.\nΠροηγούμενο ΆρθροΣυμμαχία Podemos – Ενωμένης Αριστεράς «βλέπουν» οι δημοσκοπήσειςΕπόμενο ΆρθροΑγνοείται 9χρονος στο φαράγγι του Βουραϊκού


Microsoft: Οταν ο Μπιλ Γκέιτς και ο Πολ Άλεν έστηναν τον κολοσσό του αιώνα | Έθνος\nMICROSOFT: ΟΤΑΝ Ο ΜΠΙΛ ΓΚΕΙΤΣ ΚΑΙ Ο ΠΟΛ ΑΛΕΝ ΕΣΤΗΝΑΝ ΤΟΝ ΚΟΛΟΣΣΟ ΤΟΥ ΑΙΩΝΑ\nΤΕΧΝΟΛΟΓΙΑ 29.11.2020 18:30\nΤο ημερολόγιο έγραφε 26 Νοεμβρίου 1976, όταν στα καταστατικά της πολιτείας Νέο Μεξικό των ΗΠΑ, κατοχυρώθηκε η εμπορική ονομασία «Microsoft», ως το όνομα μιας νεοσύστατης εταιρείας, ιδρυτές της οποίας ήταν δύο νεαροί επιχειρηματίες που είχαν ήδη παρατήσει τις σπουδές τους. Ο λόγος για τον 21χρονο Μπιλ Γκέιτς και τον 23χρονο Πολ Άλεν. Ύστερα από 44 χρόνια, εκατοντάδες καινοτόμες ιδέες για προϊόντα τεχνολογίας, μεγάλες αναταράξεις και φυσικά δισεκατομμύρια γραμμές σε κώδικα, μπορούμε με βεβαιότητα να πούμε ότι εκείνη η εταιρεία έμελλε να αλλάξει τον κόσμο.\nΤο κοινό ταξίδι των δύο ιδρυτών της εταιρείας είχε ξεκινήσει από αρκετά χρόνια πριν, όταν φοιτούσαν στο ίδιο σχολείο αρρένων, το φημισμένο Lakeside του Σιάτλ. Ο Μπιλ Γκέιτς και ο Πολ Άλεν έγιναν αχώριστοι φίλοι καθώς τους ένωνε το πάθος και ο ενθουσιασμός τους για τους ηλεκτρονικούς υπολογιστές και σύμφωνα με το wired, οι δυο τους έμαθαν προγραμματισμό διαβάζοντας ένα εγχειρίδιο. Όσο ήταν ακόμα μαθητές, ο Γκέιτς και ο Άλεν έκαναν την πρώτη τους εμπορική συμφωνία, με την εταιρεία Computer Center Corporation. Εκείνοι ανακάλυπταν προβλήματα στο λογισμικό του υπολογιστή PDP-10, τον οποίο κατασκεύαζε η εταιρεία και σε αντάλλαγμα θα έπαιρναν περισσότερο χρόνο μπροστά στην οθόνη!\nΤο εξώφυλλο του περιοδικού «Popular Electronics» που ενέπνευσε τους Γκέις και Άλλεν (youtube)\nΟ υπολογιστής Altair 8800 (youtube)\nΈπειτα από τα σχολικά χρόνια οι δύο φίλοι χώρισαν για λίγο καιρό. Ο μεγαλύτερος Άλεν ξεκίνησε να σπουδάζει στο Πανεπιστήμιο της πολιτείας Ουάσιγκτον, το οποίο όμως παράτησε δύο χρόνια αργότερα για να δουλέψει ως προγραμματιστής στη Βοστώνη. Εκεί, ξαναβρήκε τον Γκέιτς, που εντωμεταξύ, είχε ξεκινήσει να σπουδάζει στο Harvard. Ο Άλεν τον έπεισε να αφήσει στην άκρη τις σπουδές του και να ιδρύσουν μαζί μια εταιρεία.\nΤον Ιανουάριο του 1975, ο Πολ Άλεν είδε στο εξώφυλλο του περιοδικού Popular Electronics, μια φωτογραφία του υπολογιστή Altair 8800 τον οποίο κατασκεύασε η εταιρεία MITS, με έδρα την Αλμπουκέρκη στο Νέο Μεξικό. Δίπλα στην εικόνα του υπολογιστή το εξώφυλλο έγραφε: «Το πρώτο κουτί μικροϋπολογιστή στον κόσμο που μπορεί να ανταγωνιστεί τα εμπορικά μοντέλα».\nΛίγες ημέρες αργότερα, οι δύο νεαροί κάλεσαν την MITS και ανέλαβαν να αναπτύξουν την γλώσσα προγραμματισμού του υπολογιστή. Η συμφωνία θα τους επέφερε 3.00 δολάρια άμεσα, ενώ τα ποσοστά επί των δικαιωμάτων θα μπορούσαν να τους αποφέρουν έως και 180.000 δολάρια. Με τα χρήματα που έλαβαν, ίδρυσαν την δική τους εταιρεία στις 4 Απριλίου του 1975, έχοντας μόλις 6 άτομα προσωπικό και CEO τον Μπιλ Γκέιτς.\nΠαρόλο, που η πρώτη επίσημη καταγεγραμμένη αναφορά στο όνομα «Microsoft» ανιχνεύεται σε ένα γράμμα του Γκέιτς προς τον Άλλεν, το οποίο συντάχθηκε στις 29 Ιουνίου του 1975, η ιδέα του ονόματος ανήκει στον Άλεν. Συγκεκριμένα αποτελεί μια σύνθεση των πρώτων συνθετικών από τις λέξεις «microcomputer» (μικροϋπολογιστής) και «software» (λογισμικό). Όπως αναφέρθηκε και στην αρχή του κειμένου, η ονοματοδοσία Microsoft επισημοποιήθηκε πριν από 44 χρόνια, στις 26 Νοεμβρίου 1976.\nΟι πρώτοι 11 εργαζόμενοι της Microsoft (youtube)\nΑπό πάνω αριστερά προς τα δεξιά: Steve Wood, Bob Wallace & Jim Lane\nΕπόμενη σειρά: Bob O'Rear, Bob Greenburg, Marc McDonald & Gordon Letwin\nΚάτω σειρά: Bill Gates, Andrea Lewis, Marla Wood & Paul Allen\nΗ πορεία προς την κορυφή - Οι σημαντικότεροι σταθμοί\nΤο 1976 η νεοσύστατη εταιρεία των Γκέιτς και Άλεν κλείνει τη χρονιά με έσοδα 22.496 δολάρια, σύμφωνα με τα επίσημα στοιχεία. Είναι το πρώτο βήμα προς την απόλυτη κυριαρχία η οποία δεν θα αργήσει να έρθει.\nΤον Ιανουάριο του 1977 ο Γκέιτς παρατάει επίσημα το Harvard και τα γραφεία της Microsoft μεταφέρονται στην Αλμπουκέρκη της πολιτείας Νέο Μεξικό, όπου βρίσκονται τα κεντρικά γραφεία της MITS\nΤον Αύγουστο του 1977 η εταιρεία ανοίγει το πρώτο της γραφείο στο εξωτερικό και συγκεκριμένα στο Τόκιο\nΤον Δεκέμβριο του 1978 η Microsoft κλείνει για πρώτη φορά ένα έτος με έσοδα πάνω από 1 εκατ. δολάρια\nΤον Ιανουάριο του 1979 η Microsoft μεταφέρεται ξανά, αυτή τη φορά στο Μπέλβιου της πολιτείας Ουάσινγκτον (κοντά στο Σιάτλ)\nΣτις 28 Αυγούστου 1980 ο Γκέιτς υπογράφει συμφωνία με την IBM, προκειμένου να αναπτύξει το λογισμικό των υπολογιστών της εταιρείας. Αγοράζει για 50.000 δολάρια το λειτουργικό QDOS, το βελτιώνει και το εκχωρεί στην IBM. Στις 12 Αυγούστου του 1981 η IBM παρουσιάζει το πρώτο PC στον πλανήτη, το οποίο τρέχει το DOS της Microsoft.\nΟι ταραχώδεις σχέσεις Γκέιτς - Άλλεν\nΚαθώς τα έσοδα της Microsoft αυξάνονταν και η εταιρεία μεταμορφωνόταν σε κολοσσό, στον τομέα της τεχνολογίας, φάνηκε ότι οι δύο συνιδρυτές της είχαν αναπτύξει διαφορετικές φιλοσοφίες. Γκέιτς και Άλλεν είχαν διαφωνίες σε καθημερινή βάση ενώ προέκυψαν και ζητήματα για τα ποσοστά της εταιρείας. Επιπλέον, τεταμένες ήταν και οι σχέσεις του Άλεν με τον τρίτο ισχυρό άνδρα της Microsoft, τον Στιβ Μπάλμερ, ο οποίος ύστερα από χρόνια διαδέχθηκε τον Γκέιτς στη θέση του CEO (από το 2000 έως το 2014).\nΌπως έγραψε ο ίδιος ο Αλεν στο βιβλίο του με τίτλο «Idea Man: A Memoir by the Cofounder of Microsoft», ο Γκέιτς του ζήτησε να του δώσει ένα μέρος από το μερίδιό του, διότι «έκανε περισσότερη δουλειά στην εταιρεία», και «είχε κάνει σχεδόν τα πάντα στην BASIC». Αρχικά, ο Άλλεν συμφώνησε να μοιραστεί το μερίδιο σε 60 - 40 υπέρ του Γκέιτς, το οποίο στη συνέχεια μετατράπηκε σε 64-36. Ωστόσο, ο Άλεν αρνήθηκε να πουλήσει όλο του το μερίδιο στον Γκέιτς, μια απόφαση που τον έκανε δισεκατομμυριούχο εν μία νυκτί, όταν η μετοχή της εταιρείας μπήκε στο χρηματιστήριο το 1986.\nΤο 1982 ο Αλεν έμαθε ότι πάσχει από λέμφωμα Χότζκιν, ένα σπάνιο είδος καρκίνου στο ανοσοποιητικό σύστημα. Αναγκαστικά υποβλήθηκε σε ακτινοθεραπεία και σε μεταμόσχευση μυελού των οστών και έναν χρόνο αργότερα σταμάτησε να εργάζεται στη Microsoft, παρέμεινε όμως στο διοικητικό συμβούλιο έως το 2000. Οι σχέσεις των δύο ανδρών εξομαλύνθηκαν με το πέρασμα των χρόνων και μάλιστα έκαναν μαζί και ορισμένες σημαντικές δωρεές. Τελικά, ο Πολ Άλεν έφυγε από τη ζωή στις 15 Οκτωβρίου του 2018 εξαιτίας της ασθένειάς του.\nΤα προϊόντα της Microsoft που έγραψαν ιστορία\nΤα τελευταία 45 χρόνια η Microsoft αναπτύσσει, κατασκευάζει και υποστηρίζει ένα ευρύ φάσμα προϊόντων και προγραμμάτων, πολλά από τα οποία θεωρούνται πλέον απαραίτητα εργαλεία στην καθημερινότητα 1,2 δισ. ανθρώπων σε όλο τον πλανήτη (σύμφωνα με την εταιρεία). Ορισμένα από τα πιο διαδεδομένα είναι τα παρακάτω:\nΛειτουργικά συστήματα: Όπως αναφέρθηκε και προηγουμένως, το πρώτο εξαιρετικά επιτυχημένο λειτουργικό σύστημα της Microsoft ηταν το MS-DOS, το οποίο αναπτύχθηκε για την IBM. Έκτοτε, η εταιρεία αναπτύσσει συνεχώς λογισμικά απαραίτητα για την λειτουργία των συσκευών τους.\nΠοντίκι: Η Microsoft κυκλοφόρησε το πρώτο ποντίκι για Η/Υ στις 2 Μαΐου του 1983.\nWindows: Η ναυαρχίδα και το κορυφαίο επίτευγμα της Microsoft. Μέχρι και σήμερα αποτελεί το πιο διαδεδομένο λειτουργικό σύστημα για Η/Υ. Κυκλοφόρησε το 1986 και έκανε τον Γκέιτς έναν από τους πλουσιότερους ανθρώπους στον κόσμο.\nMicrosoft Office: Το 1989 η εταιρεία δημιούργησε ορισμένα προγράμματα τα οποία έγιναν απαραίτητα για κάθε χρήστη που ήθελε να εργαστεί μέσω υπολογιστή. Σήμερα, το Office περιλαμβάνει το Word, το Excel, το Powerpoint, το Outlook κ.α\nInternet Explorer: Το 1995 η Microsoft δημιούργησε έναν browser που άφηνε τον χρήστη να πραγματοποιεί πλοήγηση στον «αχαρτογράφητο» τότε κόσμο του Internet.\nXbox: Το 2001 η Microsoft μπήκε δυνατά στον κόσμο των παιχνιδομηχανών για να αντιμετωπίσει το Playstation της Sony αλλά και τις κονσόλες της Nintendo. Το Xbox σταδιακά απέκτησε χιλιάδες «πιστούς» φίλους σε όλο τον κόσμο και μάλιστα προσφάτως κυκλοφόρησαν οι νέες κονσόλες Xbox Series X και Series S\nΕφαρμογές: Σταδιακά η Microsoft επένδυσε σε ορισμένες πολύ επιτυχημένες εφαρμογές - εργαλεία όπως το Skype και το LinkedIn αλλά και το OneDrive.\nΚινητά τηλέφωνα: Μετά την εξαγορά της Nokia τον Σεπτέμβριο του 2013, η Microsoft μπήκε δυναμικά στην αγορά των smartphones, χωρίς όμως την αναμενόμενη επιτυχία.\nΗ Microsoft σήμερα\nΤον Απρίλιο του 2019, η Microsoft έγινε η τρίτη αμερικανική εταιρεία που ξεπέρασε σε κεφαλαιοποίηση το 1 τρισ. δολάρια μετά την Apple και την Amazon. Επικεφαλής της εταιρείας από τη θέση του CEO είναι από το 2014 ο Αμερικανοϊνδός Σάτια Ναντέλα.\nΣτις 13 Μαρτίου του 2020 ο Μπιλ Γκέιτς αποχώρησε από το Διοικητικό Συμβούλιο της Microsoft για να αφιερωθεί στο φιλανθρωπικό ίδρυμα το οποίο δημιούργησε μαζί με τη σύζυγό του Melinda Gates. Ωστόσο, η αυτοκρατορία της Microsoft και μερικές ακόμα επενδύσεις του, τού επιτρέπουν να βρίσκεται σταθερά, ανάμεσα στους 3 πλουσιότερους ανθρώπους του πλανήτη.


Επιστρέφει με νέο σούπερ μάρκετ ο Χ. Αρβανιτίδης | Business Daily\nΕπιστρέφει με νέο σούπερ μάρκετ ο Χ. Αρβανιτίδης\n24 Νοε 2019 09:59\nΜετά την πώληση της αλυσίδας με τα 131 καταστήματα στην Β. Ελλάδα, ο Χ. Αρβανιτίδης λειτούργησε το πρώτο κατάστημα Green Markets και προβλέπει «δυναμικά εξελισσόμενη πορεία».\nΕπανείσοδο στην οργανωμένη λιανική κάνει ο επιχειρηματίας Χαρίλαος Αρβανιτίδης, ο οποίος διεκδικεί εκ νέου μερίδιο από την πίτα της κατανάλωσης των νοικοκυριών της βορείου Ελλάδος.\nΤέσσερα χρόνια μετά την πώληση του δικτύου των περίπου 131 σημείων της αλυσίδας Αρβανιτίδης – που δραστηριοποιείτο κυρίως στην Βόρεια Ελλάδα με σημαντικότερη παρουσία σε Θεσσαλονίκη (50 σημεία), σε Χαλκιδική, Πιερία, Πέλλα και Ημαθία- πέρυσι τον Μάρτιο ξεκίνησε την λειτουργία του στο Λιτόχωρο Πιερίας ένα νέο σούπερ μάρκετ με την ονομασία Green Market.\nΤο come back του Αρβανιτίδη στην λιανική τροφίμων και ποτών, στους εννέα μήνες που δραστηριοποιήθηκε την περσινή χρονιά, απέδωσε τζίρο της τάξεως του μισού εκατομμυρίου, με βάση τα στοιχεία του ισολογισμού που δημοσιοποιήθηκαν πρόσφατα.\nΗ νέα δραστηριότητα στο κλάδο των σούπερ μάρκετ πραγματοποιείται μέσω της εταιρείας «Ελληνικά Τρόφιμα Ιδιωτική Κεφαλαιουχική Εταιρία» και με το διακριτικό τίτλο «GREEN MARKETS». Με βάση τα στοιχεία που έχουν δημοσιευθεί στο ΓΕΜΗ, στην πρώτη χρήση της εταιρείας το αποτέλεσµα προ φόρων υπήρξε κερδοφόρο, ήτοι προέκυψαν κέρδη ύψους 8.454,28 ευρώ.\nΣε ο,τι αφορά στις προοπτικές για τα επόμενα χρόνια, όπως χαρακτηριστικά αναφέρει η διοίκηση της εταιρείας στην οικονομική έκθεση «προβλέπεται δυναμικά εξελισσόμενη πορεία», ενώ σύμφωνα με πληροφορίες από τοπικά μέσα της Θεσσαλίας, ήδη οι σχεδιασμοί περιλαμβάνουν την δημιουργία τριών νέων καταστημάτων στην Λάρισα.\nΥπενθυμίζεται ότι το 2014 περί τα 140 καταστήματα της αλυσίδας πέρασαν στον έλεγχο της Αφοί Καρυπίδη. Κατόπιν η πλευρά Καρυπίδη προχώρησε σε συνεργασία franchise με την Μαρινόπουλος, η οποία τον Φεβρουάριο του 2016 λύθηκε από κοινού εξαιτίας της αναδιάρθρωσης της Μαρινόπουλος. Μετά το ναυάγιο της συμφωνίας, η Καρυπίδης υπάχθηκε στο άρθρο 99 του πτωχευτικού κώδικα με σκοπό την εξεύρεσης λύσης όσον αφορά τις οφειλές της προηγούμενης εταιρείας.\nΣτη συνέχεια προέκυψε έντονο ενδιαφέρον για εξαγορά από την «Market In», αλλά δεν ολοκληρώθηκε παρότι οι εμπλεκόμενες πλευρές είχαν έρθει πολύ κοντά. Στο πέρασμα του χρόνου η Market In πήρε καταστήματα που παλαιότερα λειτουργούσε η εταιρεία Αφοί Καρυπίδη προχωρώντας σε απευθείας σύναψη μισθωτηρίων συμβολαίων με τους ιδιοκτήτες των ακινήτων και σε διαφορετικό χρόνο για το καθένα.


Η αξιολάτρευτη Judi Dench Μετά από 50 σχεδόν χρόνια σιωπής, η Philomena (Judi Dench) αποκαλύπτει το μεγάλο της μυστικό. Έχει έναν γιο, τον οποίο της πήραν, και έχει πλέον αποφασίσει να τον βρει με τη βοήθεια του δημοσιογράφου Martin Sixsmith (Steve Coogan). Ο Stephen Frears επιστρέφει. Όχι, ότι είχε και καμία αποχή από τον χώρο, αλλά μετά το περσινό Lay the Favorite, που επιλέγουμε να αγνοήσουμε, φέτος έρχεται λίγο πιο σοβαρός,...\nΗ συναρπαστική ζωή του Nelson Mandela Μια αναδρομή στη ζωή του Nelson Mandela (Idris Elba), από τα πρώιμα αγωνιστικά του χρόνια, μέχρι τη φυλάκιση και την τελική εκλογή του ως προέδρου της Νότιας Αφρικής. Ήταν θέμα χρόνου να ασχοληθεί ο κινηματογράφος με τη ζωή και το έργο του Nelson Mandela. Με το Invictus του 2009 ο Clint Eastwood επικεντρώθηκε σε πολύ συγκεκριμένα πράγματα κι όχι στο σύνολο της ζωής του, σε αντίθεση με αυτό που...\nΗ χρονιά του Matthew McConaughey Ο Ron Woodroof (Matthew McConaughey) μαθαίνει από ένα τυχαίο γεγονός ότι είναι φορέας του AIDS. Απογοητευμένος από τις επίσημες θεραπείες, αρχίζει μόνος του εναλλακτικές αγωγές σε ξένες χώρες, τις οποίες αποφασίζει να εισάγει και να εμπορευτεί στις Η.Π.Α. Η φήμη του συγκεκριμένου έργου είχε προηγηθεί της προβολής του, κυρίως λόγω των πρωταγωνιστών του και των ερμηνειών τους. Αναμενόμενη και δίκαιη για...\nJust Go With It Jul 19, 2011


"Περίπου 1 στους 10.000 ανθρώπους έχει το λεγόμενο ‘perfect pitch’ ή αλλιώς την ικανότητα να αναγνωρίζει και να μπορεί να κατονομάσει μία μία όλες τις νότες που ακούει. Η συγκεκριμένη ικανότητα μπορεί να αναπτυχθεί μέχρι την ηλικία των 7 ετών, εκτός και αν όπως αποδείχτηκε πρόσφατα, χορηγηθεί στον ενήλικα ένα συγκεκριμένο χάπι.\nΣύμφωνα με τους επιστήμονες, η συγκεκριμένη ανακάλυψη δεν περιορίζεται μόνο στον τομέα της μουσικής αλλά μπορεί να έχει πολύ ευρύτερη εφαρμογή, όπως για παράδειγμα στην εκμάθηση ξένων γλωσσών και σε άλλα πράγματα που είναι πολύ πιο εύκολα σε μικρή ηλικία."\nΠηγές techgear, frontiers\nΔεν ξέρω κατά πόσο είναι αξιόπιστη η έρευνα, άλλα έχει ενδιαφέρον...\nΔεν ξέρω για τους υπόλοιπους αλλά εγώ δεν θα ήθελα να έχω κανένα χάπι μέσα στο αυτί μου προκειμένου να αντιλαμβάνομαι καλύτερα τον ήχο.\nΠιο σοβαρά τώρα. Εκείνο που αφορά τα cognitive skills στην εκμάθηση των ξένων γλωσσών, είναι ένας "μηχανισμός" που υπάρχει στον εγκέφαλό μας που εξασθενεί στην ηλικία των 11 περίπου ετών.\nΤο χάπι αυτό τι υποτίθεται ότι κάνει; Μας επαναφέρει σε μικρή ηλικία όπου κάποιες από τις αισθήσεις μας βρίσκονται σε καλύτερη κατάσταση απ' ό,τι είναι τώρα;\nΙδού και το abstract τής σχετικής έρευνας:\nαπ'όπου οι ενδιαφερόμενοι μπορούν να "κατεβάσουν" το πλήρες άρθρο.\nΦυσικά,γιά να φτάσουμε στο χάπι θα περάσουν πολλά χρόνια ακόμη,οπότε μήν βιάζεστε,όλοι θα πάρουμε.\nΘα μάς το γράφη άραγε το ΙΚΑ;(άν υπάρχη μέχρι τότε...)\nΘα είναι αυτό το χάπι κάτι σαν το xenikal που αρχικά βγήκε για την τριχόπτωση και στο τέλος αποδείχθηκε ότι καίει τόσο πολύ το λίπος που σε κάνει στιλάκι!!! Αυτό θα βγήκε για να αναγνωρίζουμε τις νότες και.... ποιός ξέρει τι άλλο θα μπορούμε να κάνουμε!!!\nΤο μέλος Jazz-Guitar στις 14.03.2014, 11:22 έγραψε...\nTo IKA δεν σου γράφει πια ούτε τα ακριβά χάπια για το Αλζχαίμερ!! Ελπίζουν στην επιδείνωσή σου για να ξεχάσεις πόσα τους έχεις πληρώσει όσα δούλευες για να έχεις την ασφάλιση που σου αρνούνται τώρα!!! Σιγά μη σου γράψει το ΙΚΑ τέτοιιο χάπι!!


Αθήνα: Τέρμα τα take away πάρτι στην Αγία Παρασκευή! – Parapolitka Kritis\nBy Παπουτσάκης Β.\t On Μαΐ 6, 2020 182\nΤο πρώτο περιστατικό με τα take away sodktail parties συνέβη στο Βόλο:\nΤο πρώτο περιστατικό σημειώθηκε τη Δευτέρα στον Βόλο όπου πελάτες συνωστίστηκαν έξω από μαγαζί για take away κοκτέιλ.\nΣυναγερμός σήμανε όμως στις Αρχές και χθες το βράδυ της Τρίτης (05/05) στην Αγία Παρασκευή.\nΛίγο πριν τα μεσάνυχτα επικράτησε ένταση και επεισόδια με πέτρες, μπουκάλια και αντικείμενα εναντίον αστυνομικών στην πλατεία του Αγίου Ιωάννη.\nΟμάδα περίπου 300 νεαρών που είχαν συγκεντρωθεί στο σημείο, προκειμένου να κάνει πάρτι με μπίρες και μουσική, πέταξαν αντικείμενα σε αστυνομικούς που έσπευσαν στο σημείο για να τους κάνουν σύσταση να διαλυθούν για την αποφυγή εξάπλωσης του κορονοϊού.\n«Η πλατεία του Άη- Γιάννη έχει γίνει άβατο εδώ και πολλά χρόνια . Η συντριπτική πλειοψηφία των γύρω κατοίκων της πλατείας δεν μπορούν να την χρησιμοποιήσουν .\nΕίχαμε μέχρι προ τίνος το πρόβλημα της διακίνησης ναρκωτικών ουσιών και όχι μόνο . Αυτοί που συγκεντρώνονταν , εκτός ελαχίστων νεαρών από την Αγία Παρασκευή , οι υπόλοιποι έρχονταν από άλλες περιοχές , Σπάτα , Παιανία , Χαλάνδρι , Αιγάλεω , Γλυκά Νερά , Νέα Ιωνία και πάει λέγοντας .\nΕίναι ωραία η πλατεία μας και την αγάπησε όλη η Αττική ή έχουμε καλή πραμάτεια ; Μάλλον το δεύτερο . Χθες , σήμερα μετά από πρόσκληση μέσω ηλεκτρονικών μέσων , με τη λήξη της καραντίνας , μαζεύτηκαν περισσότερα από 800 άτομα !!!\nΗ πόλη μας , η Αγία Παρασκευή , στο θέμα κρουσμάτων κορωνοιού είναι «ΚΑΘΑΡΗ», δηλαδή είχαμε ελάχιστα κρούσματα .\nΤέτοιου είδους συνωστισμοί αποτελούν ωρολογιακές βόμβες για την μετάδοση του κορωνοιού . Κάποιοι ίσως θεωρούν , ότι ως δήμαρχος δεν έπρεπε να ενημερώσω τα αρμόδια όργανα που εκ του νόμου , οφείλουν να προστατεύσουν την κοινωνία από την μεταδοτικότητα της πανδημίας .\nΒέβαια η αστυνομία δε περίμενε από μένα να ενημερωθεί , ήταν ήδη ενήμερη από δεκάδες παροικούντες περιξ της πλατείας .\nΣήμερα λοιπόν η αστυνομία πήγε στην πλατεία , για να περιφρουρήσει την πόλη , από την παραβατικότητα .\nΕίμαι υποχρεωμένος , εκ της θέσεως μου να ζητήσω αύριο από τον ίδιο τον πρωθυπουργό να προστατεύσει την πόλη μας , από την ευρύτατη διακίνηση ναρκωτικών και την εξάπλωση του κορωνοιού .\nΌσον αφορά για τις απειλές που δέχομαι από κάποιους , μία απάντηση και μόνο…. αν φοβόμουν θα καθόμουνα σπίτι μου .\nΟφείλω να προστατέψω την πόλη που με εξέλεξε δήμαρχο και θα το κάνω με οποιοδήποτε κόστος .\nΠεριμένω αύριο και από τις υπόλοιπες παρατάξεις της αντιπολίτευσης να τοποθετηθούν ξεκάθαρα για τα προβλήματα της συγκεκριμένης πλατείας και της ευρύτερης περιοχής» .\nΚρήτη:Χωρίς κρούσμα η Κρήτη για αρκετές ημέρες\nΔημοσκόπηση: Ισχυρό προβάδισμα 16 μονάδων της ΝΔ έναντι του ΣΥΡΙΖΑ


Πέφτει η αυλαία σήμερα 27/8 για τα Φανούρεια στο Ανατολικό – Δήμος Δέλτα\nΜε τη μουσικοχορευτική παράσταση από τα Τμήματα του Πολιτιστικού Συλλόγου Ανατολικού «Η Βαλμάδα» «Όταν ο Ερωτόκριτος αντάμωσε το Διγενή», που θα πραγματοποιηθεί σήμερα στο Δημοτικό Σχολείο Ανατολικού με ώρα έναρξης 21.00 και είσοδο ελεύθερη, ολοκληρώνονται τα Φανούρεια 2018 στο Ανατολικό.\nΤα Φανούρεια διοργανώνονται από τον Κοινωνικό και Πολιτιστικό Οργανισμό Δήμου Δέλτα και τη Δημοτική Κοινότητα Ανατολικού σε συνεργασία με τον Πολιτιστικό Σύλλογο Ανατολικού «Η Βαλμάδα», που φέτος γιορτάζει 40 χρόνια από την ίδρυσή του.\nΚατά τη χθεσινή παραδοσιακή χορευτική βραδιά, μετά τον πανηγυρικό εσπερινό και την περιφορά της εικόνας του Αγίου Φανουρίου, το παρών έδωσαν ο Δήμαρχος Ευθ. Φωτόπουλος, οι Βουλευτές Σ. Αναστασιάδης, Θ. Καράογλου και Γ. Λαζαρίδης, οι Αντιπεριφερειάρχες Κ. Γιουτίκας και Γ. Μπισμπινά, ο Αντιδήμαρχος Δ. Καμανάς, η Πρόεδρος της ΔΕΥΑΔΔ Ελ. Μπαλογιάννη, ο Δημοτικός Σύμβουλος Κ. Δουζδαμπάνης, οι Πρόεδροι των Δ.Κ. Ανατολικού Σπ. Καρκαμάνης και Ν. Μαγνησίας Σ. Καραπαύλου, ο π. Υπουργός Δ. Βαρτζόπουλος, ο π. Αντιπεριφερειάρχης Θ. Παππάς, ο Κ. Ευθυμίου κ.ά.\n«Είναι μια από εκείνες τις εκδηλώσεις που δείχνουν τη συνέχεια του ελληνισμού μέσα από τη μετάδοση της λαϊκής μας παράδοσης και της ακατάπαυστης σχέσης του λαού μας με την Ορθοδοξία. Θέλω να συγχαρώ όσους μόχθησαν για τη διοργάνωση, τον κόσμο που συμμετείχε αλλά και όσους καθημερινά ασχολούνται εθελοντικά για να κρατηθεί ακέραιο το νήμα που μας συνδέει με το παρελθόν» δήλωσε ο Δήμαρχος Ευθ. Φωτόπουλος.


Παναγιώταρος για Βελόπουλο: » O κομπογιαννίτης της φαλάκρας, το 2014 μας παρακαλούσε να έρθει στη Χρυσή Αυγή. Τότε δεν ήμασταν ναζί» – Makeleio.gr\nHomeΕΚΛΟΓΕΣΠαναγιώταρος για Βελόπουλο: » O κομπογιαννίτης της φαλάκρας, το 2014 μας παρακαλούσε να έρθει στη Χρυσή Αυγή. Τότε δεν ήμασταν ναζί»\nΟ Ηλίας Παναγιώταρος υποψήφιος με τη Χρυσή Αυγή παραχώρησε συνέντευξη στην ιστοσελίδα pronews.gr για τις επερχόμενες εκλογές. Ανάμεσα στις ερωτήσεις υπήρξαν και μερικές που αφορούσαν τον Κυριάκο Βελόπουλο. Η απάντηση του κ. Παναγιώταρου έχουν ενδιαφέρον. Διαβάστε το απόσπασμα:\nΈχετε χαρακτηρίσει τον Κ.Βελόπουλο ως ένα «τηλεκομπογιαννίτη που παρακαλούσε να έρθει στην Χρυσή Αυγή». Επιμένετε σε αυτή τη θέση σας και πως κρίνετε την επίδοσή του στις ευρωεκλογές;\n«Δεν είναι θέμα επιμονής. Είναι η αλήθεια. Ο χρόνος, ο τόπος και το αντικείμενο συζήτησης υπάρχουν. Τότε, τον χειμώνα του 2014, που ήθελε να κατέβει μαζί μας και οι συζητήσεις περιστρέφονταν κυρίως για τον νομό Κοζάνης δεν ήμασταν “ναζί”…\nΕις ότι αφορά την επίδοσή τους στις Ευρωεκλογές, πρέπει να θεωρηθεί επιτυχία.\nΟ/Η Νε βρε λέει:\n25|06|2019 στις 02:25\nΟλοι κρινομαστε εκ του αποτελεσμετος δες που ειναι τωρα που θα σας ξεπερασει!\n24|06|2019 στις 23:00\nΩρε κ να ζούσε ο Ντερτιλής….πιπα κολο θα τρεχάτε σαν λαγοί…μπαμ μπαμ μπαμ προδοταρια!\n24|06|2019 στις 21:31\nΠΑΝΑΓΙΩΤΑΡΕ , ΑΦΗΣΤΕ ΑΥΤΑ ΤΑ ΣΑΠΙΑ , ΚΡΑΤΗΣΤΕ ΤΟΝ ΜΙΧΑΛΟΛΙΑΚΟ ΓΙΑ ΑΡΧΗΓΟ ΚΑΙ ΘΑ ΠΑΤΩΣΕΤΕ ΣΤΑ ΣΥΓΟΥΡΑ . ΟΛΟ ΚΑΙ ΚΑΠΟΙΟΣ ΦΕΥΓΕΙ ΚΑΘΕ ΛΙΓΟ ΚΑΙ ΛΙΓΑΚΙ ΑΠΟ ΣΑΣ , ΔΕΝ ΤΟ ΕΧΕΤΕ ΚΑΤΑΛΑΒΕΙ .\n24|06|2019 στις 18:57\nΒέβαια, ο Βελοπουλος, ενώ γενικά είναι ξερόλας και το στόμα του πάει… Βαρδάρης\nόταν μιλάει για… κεραλοιφές,\nδε λέει ούτε κουβέντα για τη ρίζα του κακού, τα εθνοκτόνα και λαοκτόνα Μνημόνια.\nΔιόλου τυχαία, καθώς ήταν μεταξύ αυτών που ψήφισαν το πρώτο Μνημόνιο!\nΒέβαια, στάθηκε… άτυχος, καθώς δεν μπόρεσε να ολοκληρώσει το… εθνοσωτήριο έργο του,\nψηφίζοντας και τα επόμενα δύο Μνημόνια, καθώς δεν ήταν πλέον βουλευτής.\nΕπίσης, δε λέει κουβέντα για την μνημονιακή συγκυβέρνηση Παπαδήμου,\nτην οποία στήριζε με την ψήφο του,\nούτε για την προσχώρησή του στην Νουδούλα του «αλήτη-προδότη-Σαμαρά»,\nπου έγινε στις 22 Μαΐου 2012.\nΣτην οποία Νουδούλα, παρέμεινε μέχρι το 2015…\n24|06|2019 στις 18:55\nΣΤΑ ΕΠΌΜΕΝΑ 4 ΧΡΌΝΙΑ ΠΟΥ ΘΑΧΕΙ ΦΑΝΕΙ Ο ΡΟΛΟΣ ΤΟΥ ΤΑ ΛΈΜΕ, ΧΡΥΣΗ ΑΥΓΗ ΘΑ ΛΈΤΕ Κ ΘΑ ΚΛΑΙΤΕ Κ ΑΣ ΜΗΝ ΜΠΟΎΜΕ ΣΤΗ ΒΟΥΛΉ, ΧΕΣΤΗΚΑΜΕ, ΘΑ ΚΛΑΙΤΕ Κ ΘΑ ΝΤΡΈΠΕΣΤΕ ΠΟΥ ΣΑΣ ΚΟΡΌΙΔΕΨΕ, ΕΜΕΙΣ ΕΚΕΊ ΘΑΜΑΣΤΕ ΝΑ ΠΆΡΟΥΜΕ ΤΗΝ ΠΑΤΡΊΔΑ ΠΊΣΩ ΝΑ ΞΕΒΡΩΜΙΣΕΙ Ο ΤΟΠΟΣ, ΜΌΝΟ ΝΑ ΜΗΝ ΕΊΝΑΙ ΑΡΓΆ ΓΙΑ ΤΗΝ ΠΑΤΡΊΔΑ ΓΙΑ ΤΟ ΜΈΛΛΟΝ ΤΩΝ ΠΑΙΔΙΏΝ….\n24|06|2019 στις 18:00\n1) Που ήσασταν ρε Χαυγιτες όταν ο Βελόπουλος φώναζε για τους υδρογονανθρακες , πριν καν ακόμα πολιτευθεί με το λαος?.\n2) Πουλάει λέτε φάρμακο για την φαλάκρα, άλλα δεν έχει βγάλει μαλλιά, αυτά λέτε και δεν λέτε ότι είναι σκεύασμα κατά της τριχόπτωσης, το οποίο ούτε μπήκατε στο κόπο καν να δοκιμάσετε.\n3) Λέτε ότι πουλάει χειρόγραφα του Ιησού, σε ένα βιβλίο το οποίο δεν το έχει γράψει ο ίδιος, αλλά κανένας δεν πήγε στην μονή Διονυσίου, να ελέγξει αν αυτά που λέει ο Βελόπουλος είναι αλήθεια η ψέματα.\n4) Λέτε ότι δεν είστε συστημικό κόμμα και είστε ακόμα στο Ελληνικό κοινοβούλιο, εδώ γελάμε ποια ποδίτσα φίλησαν οι ηγέτες σας.\nΟ πόνος σας δεν είναι ούτε η νέα δημοπρασία, ούτε το Τσύριζα ουτε καν το ΘΑΣΟΚ, το πρόβλημα είναι ο Κυρίακος Βελόπουλος, ε ναι λοιπόν Κυρίακο Βελόπουλο θα λέτε και θα κλαίτε.\nΟ/Η 🤓 λέει:\n24|06|2019 στις 17:57\nΔεν πειράζει ότι θες κάνε…\nΟ/Η ΕΛΛΗΝΙΚΗ ΛΥΣΗ ΔΥΝΑΤΑ ΣΤΗΝ ΒΟΥΛΉ λέει:\n24|06|2019 στις 17:08\nΧρυσαυγιτάκια το ξέρω ότι σας πονάει η Ελληνική Λύση.και πιάσατε δουλειά με τα σχόλια,λέγοντας ψέμματα και κάνοντας προπαγάνδα..Τα υπόλοιπα στις εκλογές..\n24|06|2019 στις 18:02\nΡε μαλακιστήρι, άμα υπήρχε εισαγγελέας, ο κηραλοιφάς έπρεπε να είναι ήδη μέσα για πλαστοπροσωπία και εξαπάτηση εκλογικού σώματος και μιλάς ακόμα ρε υπόθετο; Αλλά δεν σας τραβάει μια μήνυση ο στρατηγός της συμφοράς η φραγκόκοτα, παρά μόνο έβγαλε ανακοίνωση ημέρα των εκλογών πως δεν είναι αυτός στο ψηφοδέλτιο.\nΟ/Η Κοντρα λουσιμο παναγιωταρε δεν πειραζει λέει:\n25|06|2019 στις 02:23\nΚαλα λες ο παναγιωταρος επρεπε να ναι μεσα με τα κινεζικα μπλουζακια και το μικρο μου πονι που αντι γιαυτο. Εχει BMW γερμανικο αυτοκινητο που κατ τα αλλα εκραζε τους γερμανους..μαλλον του ειπε οτι θα εβγαζε μαλια γιαυτο ενιωσε προδωμενος δεν επιασε οι κυραλιφη…\n24|06|2019 στις 16:02\nΜωρέ δεν γαμιουνται όλοι; Τα ίδια φωνάζαμε και λέγαμε στους παραπλανημενους που πήγαν δαγκωτο στον χοντρό τον πατριωταρα που μπήκε τελικά τσόντα στους μπολσεβίκους,και τώρα γυρίζει ΖΑΜΠΛΟΥΤΟΣ στο Αιγαίο με την θαλαμηγό του.Και τοτε πάλι έβριζαν και έλεγαν ναζί και φασίστες κτλπ.Και τελικά την πάτησαν με τον χοντρό,όπως θα την πατήσουν πάλι με τον καράφλα αλοιφεμπορα! Μην δίνετε σημασία λοιπόν……\n24|06|2019 στις 15:25\nΕΣΕΝΑ ΄΄ΜΗ ΑΦΕΛΗ΄΄ ΚΑΙ ΠΑΝΕΞΥΠΝΟ ΟΡΝΙΟ , ΣΕ ΠΕΙΡΑΞΕ ΟΤΙ ΟΙ ΧΡΥΣΑΥΓΙΤΕΣ ΕΧΟΥΝ ΣΤΙΓΜΑΤΙΣΘΕΙ ΩΣ ΝΑΖΙ ΑΠΟ ΚΑΤΙ ΒΕΛΟΠΟΥΛΙΚΑ ΚΑΙ ΜΗΤΣΟΤΑΚΙΚΑ ΤΣΙΡΑΚΙΑ, ΑΛΛΑ ΓΙΑ ΤΟ ΑΦΕΝΤΙΚΟ ΣΟΥ ΤΟΝ ΚΟΥΛΗ ΒΕΛΟ ΔΕΝ ΜΑΣ ΛΕΣ ΤΗΝ ΓΝΩΜΗ ΣΟΥ ΟΤΑΝ ΙΚΕΤΕΥΕ ΤΗΝ ΧΡΥΣΗ ΑΥΓΗ ΑΠΟΔΕΔΕΙΓΜΕΝΑ, ΝΑ ΣΥΝΕΡΓΑΣΘΕΙ ΜΑΖΙ ΤΗΣ ΑΛΛΑ ΕΦΑΓΕ ΠΟΡΤΑ, ΕΕΕΕΕΕΕΕΕΕΕΕΕΕΕΕΕΕΕΕΕΕΕΕ;;;;;;;;;;;;;;;;;;;;;;;;;;;;;;;;;\nΟ/Η ΜΙΑ ΦΑΛΑΚΡΗ ΠΑΛΙΟΡΟΜΠΑ.... λέει:\n24|06|2019 στις 15:20\n…..ελεγε…Προεδρε κρατα το βιντεο αν φυγω απο το ΛΑ.γ.Ο.Σ. να με κανειs ΡΟΜΠΑ…\nMaster Quiz:οι σαποιοι ο ρουφιοs & o κουφιοs\nπωλητηs κολλαγονων η σαποια κυλοτα..;;;\nπωλητηs φαλακροπον η τρουπια καποτα..;;;\nΟ/Η Τπτ.. λέει:\n24|06|2019 στις 14:53\n…καπηλευτηκατε ΗΡΩΕΣ της πρώτης επανάστασης αλλά και της δεύτερης….\nΝΙΚΗΤΑΡΑΣ…τυφλός από το ΞΥΛΟ στην φυλακή,ζητιάνος στην εκκλησία κ κλωτσάει το πουγκί με τις λίρες του Άγγλου πρόξενου και λέει..η ΠΑΤΡΙΔΑ μου τα παρέχει ΟΛΑ δεν τα χρειάζομαι.\nΝΤΕΡΤΙΛΗΣ…δεν υπογράφω μετάνοια ΟΥΤΕ για την κηδεία του ΗΡΩΑ υιου μου.\nΕΓΩ…άντε ρε γαμηθειται άφραγκοι νταβάδες.\n24|06|2019 στις 13:29\nΗ προεκλογικη προπαγανδα κατα της χρυσης αυγης δεν θα περασει!Δεν τσιμπαμε!!\nΤΟ ΣΥΣΤΗΜΑ ΕΝΑ ΚΙΝΗΜΑ ΦΟΒΑΤΑΙ…….ΑΥΤΟ ΕΙΝΑΙ ΜΟΝΟ Η ΧΡΥΣΗ ΑΥΓΗ!! Ολος οΕλληνικος λαος οπου γης ενωμενος πρεπει να συστρατευτει στο μονο γνησιο πατριωτικο εθνικιστικο εθνικοκοινωνικο κινημα της Ελλαδας τον Λαικο Συνδεσμο Χρυση Αυγη! ΧΡΥΣΗ ΑΥΓΗ ΠΙΣΤΑ ΥΠΕΡ ΠΙΣΤΕΩΣ ΚΑΙ ΠΑΤΡΙΔΟΣ ΜΕΧΡΙ ΤΗΝ ΛΕΥΤΕΡΙΑ ΚΑΙ ΓΙΑ ΝΑ ΠΑΡΟΥΜΕ ΤΗΝ ΠΑΤΡΙΔΑ ΜΑΣ ΠΙΣΩ!! ΧΡΥΣΗ ΑΥΓΗ ΠΙΣΤΑ ΓΙΑ ΝΑ ΞΑΝΑΓΙΝΕΙ Η ΕΛΛΑΔΑ ΕΛΛΗΝΙΚΗ.ΣΤΙΣ 7 ΙΟΥΛΙΟΥ ΔΑΓΚΩΤΟ ΧΡΥΣΗ ΑΥΓΗ Η ΜΟΝΗ ΕΘΝΙΚΗ ΕΠΙΛΟΓΗ.ΕΝΑΝΤΙΟΝ ΟΛΩΝ!\n24|06|2019 στις 13:00\nΟ ΚΥΡΙΟΣ ΜΗΤΣΟΤΑΚΗΣ ΕΙΠΕ ΟΤΙ ΘΑ ΒΑΛΕΙ ΟΛΑ ΤΑ ΠΑΙΔΙΑ ΤΩΝ ΛΑΘΡΟΜΕΤΑΝΑΣΤΩΝ ΣΤΑ ΣΧΟΛΕΙΑ ΤΟ ΑΚΟΥΣΑΤΕ ! ΕΓΩ ΑΚΟΥΣΑ ΟΛΟΚΛΗΡΗ ΤΗΝ ΟΜΙΛΙΑ ΤΟΥ , ΑΡΑ ΔΕΝ ΕΧΕΙ ΚΑΜΙΑ ΠΡΟΘΕΣΗ ΝΑ ΔΙΩΞΕΙ ΤΟΥΣ ΛΑΘΡΟΜΕΤΑΝΑΣΤΕΣ ΚΑΙ ΒΛΕΠΕΤΕ ΤΙ ΚΑΝΟΥΝΕ ΟΙ ΛΑΘΡΟΜΕΤΑΝΑΣΤΕΣ ΣΤΗΝ ΕΛΛΑΔΑ ! Ο ΚΥΡΙΟΣ ΤΣΙΠΡΑΣ ΕΒΓΑΛΕ ΝΟΜΟ ΝΑ ΜΗΝ ΜΠΟΡΟΥΝΕ ΝΑ ΣΥΛΛΑΒΟΥΝΕ ΟΠΟΙΟΝ ΚΛΕΒΕΙ ΚΑΤΩ ΑΠΟ 120 ΧΙΛΙΑΔΕΣ ΕΥΡΩ ΑΠΟ ΕΝΑ ΣΠΙΤΙ ΑΡΑ ΠΟΙΟΥΣ ΥΠΟΣΤΗΡΙΖΕΙ ? ΞΕΡΕΤΕ ΠΟΙΟΥΣ !\nΜΟΝΟ ΑΝ ΨΗΦΙΣΕΙ ΟΛΟΚΛΗΡΗ Η ΕΛΛΑΔΑ ΤΗΝ ΧΡΥΣΗ ΑΥΓΗ , ΙΣΩΣ ΝΑ ΕΧΟΥΜΕ ΜΙΑ ΕΛΠΙΔΑ ΝΑ ΣΩΘΕΙ Η ΕΛΛΑΔΑ !\nΕΝΑ ΘΑ ΣΑΣ ΠΩ Ο ΚΥΡΙΟΣ ΜΗΤΣΟΤΑΚΗΣ ΘΑ ΤΑ ΚΑΝΕΙ ΟΛΑ ΧΕΙΡΟΤΕΡΑ , ΟΠΩΣ ΤΟΤΕ ΠΟΥ ΨΗΦΙΣΑΝΕ ΤΟΝ ΚΥΡΙΟ ΠΑΠΑΝΔΡΕΟΥ ΚΑΙ ΔΙΕΛΥΣΕ ΤΗΝ ΕΛΛΑΔΑ ΜΕ ΤΗΝ ΕΙΣΟΔΟ ΣΤΟ ΔΝΤ Ο ΓΕΩΡΓΙΟΣ ΠΑΠΑΝΔΡΕΟΥ ΚΑΙ ΤΩΡΑ ΕΙΜΑΣΤΕ ΣΕ ΠΟΛΥ ΧΕΙΡΟΤΕΡΗ ΘΕΣΗ ΑΠΟ ΟΤΙ ΤΟ 2010 !\nΗ ΚΑΤΑΣΤΑΣΗ ΠΟΥ ΕΠΙΚΡΑΤΟΥΣΕ ΤΟΤΕ ΣΤΗΝ ΕΛΛΑΔΑ ΤΟ 2010 ΗΤΑΝ ΟΝΕΙΡΙΚΗ ΣΕ ΣΧΕΣΗ ΜΕ ΑΥΤΟ ΠΟΥ ΖΟΥΜΕ ΣΗΜΕΡΑ !\nΟ ΚΥΡΙΟΣ ΜΗΤΣΟΤΑΚΗΣ ΘΑ ΤΑ ΚΑΝΕΙ ΧΕΙΡΟΤΕΡΑ ΤΑ ΠΡΑΓΜΑΤΑ ΟΠΟΙΟΣ ΕΧΕΙ ΔΕΙ ΤΑ VIDEO ΣΤΟ YOUTUBE ΞΕΡΕΙ ΑΚΡΙΒΩΣ ΣΕ ΤΙ ΑΝΑΦΕΡΟΜΑΙ !\nΕΛΕΓΕ ΟΤΙ ΘΑ ΚΟΨΕΙ ΣΥΝΤΑΞΕΙΣ , ΟΤΙ ΘΑ ΑΠΟΛΥΣΕΙ ΤΟΥΣ ΔΗΜΟΣΙΟΥΣ ΥΠΑΛΛΗΛΟΥΣ ,ΚΑΙ ΟΤΙ ΘΑ ΚΟΨΕΙ ΤΑ ΕΠΙΔΟΜΑΤΑ ΥΠΑΡΧΟΥΝΕ ΤΑ VIDEO ΜΠΟΡΕΙΤΕ ΝΑ ΤΑ ΔΕΙΤΕ , ΑΠΛΑ ΤΩΡΑ ΛΕΕΙ ΑΛΛΑ ΓΙΑ ΝΑ ΜΗΝ ΧΑΣΕΙ ΤΟ ΜΕΓΑΛΥΤΕΡΟ ΜΕΡΟΣ ΤΩΝ ΨΗΦΟΦΟΡΩΝ !\nΠΡΟΣΕΧΤΕ ΕΙΜΑΣΤΕ ΣΕ ΠΟΛΥ ΚΡΙΣΙΜΟ ΣΗΜΕΙΟ ! ΑΝ ΔΕΝ ΨΗΦΙΣΕΙ ΟΛΟΚΛΗΡΗ Η ΕΛΛΑΔΑ ΤΗΝ ΧΡΥΣΗ ΑΥΓΗ , ΜΗΝ ΚΛΑΙΤΕ ΜΕΤΑ ΑΝ ΣΑΣ ΚΟΨΕΙ ΜΙΣΘΟΥΣ ΚΑΙ ΣΥΝΤΑΞΕΙΣ ΚΑΙ ΕΠΙΔΟΜΑΤΑ ΚΑΙ ΓΙΝΟΥΝΕ ΧΕΙΡΟΤΕΡΑ ΤΑ ΠΡΑΓΜΑΤΑ ΟΣΟΝ ΑΦΟΡΑ ΤΟΥΣ ΛΑΘΡΟΜΕΤΑΝΑΣΤΕΣ , ΓΙΑΤΙ ΘΑ ΒΓΑΛΕΙ ΜΕΤΑ ΤΑ VIDEO ΚΑΙ ΘΑ ΣΑΣ ΛΕΕΙ ΟΤΙ ΕΓΩ ΣΑΣ ΤΑ ΕΙΧΑ ΠΕΙ ! ΠΡΟΣΕΞΤΕ ΤΙ ΘΑ ΨΗΦΙΣΕΤΕ !\nΕΙΝΑΙ ΙΣΩΣ Η ΤΕΛΕΥΤΑΙΑ ΜΑΣ ΕΥΚΑΙΡΙΑ ΠΡΙΝ ΤΗΝ ΟΛΙΚΗ ΚΑΤΑΣΤΡΟΦΗ ! ΔΕΙΤΕ ΤΙ ΣΥΜΒΑΙΝΕΙ ΚΑ8ΗΜΕΡΙΝΑ ΓΥΡΩ ΜΑΣ , ΖΟΥΣΑΜΕ ΣΤΟΝ ΠΑΡΑΔΕΙΣΟ ΚΑΙ ΤΩΡΑ ΝΟΙΩΘΟΥΜΕ ΟΤΙ ΖΟΥΜΕ ΣΤΗΝ ΚΟΛΑΣΗ !\n24|06|2019 στις 11:52\nΡΕ ΗΛΙΑ ΤΙ ΨΑΧΝΗΣ ΤΩΡΑ , ΜΗΝ ΓΥΡΙΖΗΣ ΣΤΑ ΠΑΛΙΑ ΑΥΤΑ ΤΕΛΕΙΩΣΑΝΕ , ΑΝ ΔΕΝ ΚΑΝΕΤΑΙ ΚΑΤΙ ΑΛΛΟ ΠΡΟΣ ΤΟ ΚΑΛΥΤΕΡΟ , ΔΕΝ ΒΛΕΠΩ ΝΑ ΥΠΑΡΧΕΙ ΣΥΝΕΧΕΙΑ , ΤΑ ΚΑΝΑΤΕ ΑΣΤΑ ΝΑ ΠΑΕΙ & ΜΗ ΧΕΙΡΟΤΕΡΑ.\n24|06|2019 στις 13:53\nΒΡΕ ΕΠΙΤΟΜΗ ΤΙ ΚΑΚΟ ΚΑΝΑΝΕ ΚΑΙ ΦΟΒΑΣΑΙ ΤΑ ΧΕΙΡΟΤΕΡΑ!!!!\nΟ ΝΕΟΕΛΛΗΝΑΣ ΔΥΣΤΥΧΩΣ ΚΑΤΑΝΤΗΣΕ ΜΙΑ ΔΙΠΟΔΗ ΑΝΑΘΥΜΙΑΣΗ\n24|06|2019 στις 11:10\nXρυσαυγιτες στα σχόλια,σας πονάει βλεπω ο Βελόπουλος, γιατί σας τελειώνει πολιτικά..Περαστικά σας.\n24|06|2019 στις 13:50\nΧα,χα,χα, Ο ΒΕΛΟΠΟΥΛΟΣ Ο ΕΞΟΛΟΘΡΕΥΤΗΣ,XA,XA,XA.\nΣΥΝΕΧΙΖΕΙΣ ΝΑ ΕΙΣΑΙ Η ΕΠΙΤΟΜΗ ΑΥΤΟΥ ΤΟΥ ΛΑΟΥ ΠΟΥ ΔΥΣΤΥΧΩΣ ΕΙΝΑΙ ΓΙΑ ΤΟΝ ΜΠΟΥΤΣΟ.\nΌσο θα υπάρχουν αληθινοί πατριώτες στην χώρα τόσο θα υπάρχει η ΧΡΥΣΗ ΑΥΓΗ.\nΟ/Η μαζι με τις κιραλοιφες δωρο και ενα κλισμα λέει:\n24|06|2019 στις 14:17\nμεγαλε εκανε και η μυγα κωλο και εχεσε τον κοσμο ολο…σιγα το κελεπουρι με τις κιραλοιφες και τα υποθετα…\n24|06|2019 στις 10:39\nΔΑΓΚΩΤΟ ΧΡΥΣΗ ΑΥΓΗ ΓΙΑ ΝΑ ΞΑΝΑΓΙΝΕΙ Η ΕΛΛΑΔΑ ΕΛΛΗΝΙΚΗ!!Η ΜΟΝΗ ΣΟΒΑΡΗ ΕΘΝΙΚΗ ΕΠΙΛΟΓΗ.\n24|06|2019 στις 10:10\nΜόνο αυτόν κ τον Μπαρμπαρούση γουστάρω από κει μέσα…και τον χασάπη..δεν θυμάμαι το όνομα του..είναι αγνά παιδιά αλλά μπλέχτηκαν με τον υμνιστή του εωσφορου..\n24|06|2019 στις 09:28\nΚαι το 2014 ναζί ήσασταν απλά αυτός είναι κωλοτουμπας\n24|06|2019 στις 10:11\nΕσυ ειπαμε. Να αποφευγειες τις κοντρες να τα εχεις με ολους καλα κι ο συμβιβασμος ειναι η χρυση τομη, η λυση για ολα……\nΜονο προσεξε καποια μερα μην σε απειλησει κανενα ισλαμι τα βρεις δυσκολα τα πραγματα κι γα να αποφυγεις την κοντρα αναγκαστεις να πουλησεις το ‘νι’ της αδερφης σου ή της γυναικας σου !\_\nδημοκρατη μου εσυ……\n24|06|2019 στις 10:23\nΕσύ είσαι η επιτομή αυτού που βιώνουμε τις τελευταίες δεκαετίες στην Ελλάδα και που ιστορικά το κεφάλαιο αυτής της περιόδου θα έχει τίτλο:\nΕΝΑΣ ΛΑΟΣ ΓΙΑ ΤΟΝ ΜΠΟΥΤΣΟ.\n24|06|2019 στις 20:12\nΓια τον μπουτσο είναι όσοι κρύβουν τη ναζιστική ιδεολογία τους\n24|06|2019 στις 09:25\nΠΟΥ ΠΗΓΑΝ τα δημοκρατακια οι νεοι «σωτηρες» που υποστηριζαν τον πασοκο βελοπουλο, εε;;;\nΠοσο ΣΥΧΑΙΝΟΜΑΙ αυτα τα ΠΡΟΔΟΤΙΚΑ διποδα που αυτοαποκαλουνται δημοκρατες… ΒΔΕΛΥΓΜΑΤΑ, ΒΔΕΛΕΣ, ΠΑΡΑΣΙΤΑ πανω στο Εθνικο Σωμα της Ελλαδος!.\nΖΗΤΩ η δημοκρατια ΣΑΣ, για μια Ελλαδα … ΧΩΡΙΣ Ελληνες!\n24|06|2019 στις 06:41\nΤα… αποκαλυπτήρια του εμφανιζόμενου ως… υπερπατριωταρά Κυριάκου Βελόπουλου,\nέγιναν στην εκπομπή του Αιμίλιου Λιάτσου στο συριζοκάναλο Kontra24.\nΑπαντώντας, λοιπόν, σε σχετική ερώτηση, ο… υπερπατριωταράς ζήτησε συγνώμη\nαπό τους συριζαίους , αν σε κάποια εμφάνισή του… παρεκτράπηκε και είπε και μια κουβέντα παραπάνω,\nκι αθώωσε τους ξεφωνημένους προδότες της Μακεδονίας μας\nαπό την φοβερή κατηγορία της εσχάτης προδοσίας,\n«δεν είναι προδότες οι βουλευτές του ΣΥΡΙΖΑ που έδωσαν το όνομα της Μακεδονίας»!\nΑποκαλύφθηκε ο ρόλος που παίζει , προκειμένου να παγιδεύσει αγνούς Έλληνες πατριώτες\nστο απολύτως ελεγχόμενο μαντρί του, για να μην πάνε αλλού –\nΤον προωθουν σε ρολο Στ.Θεοδωρακη η Καμμενου , σε μια μελλοντικη κυβερνηση προδοτων…….\n24|06|2019 στις 06:39\nΟ Βελοπουλος με το ΛΑΟΣ , στήριξε κυβέρνηση Παπαδήμου,\nκαι με την ψηφο του μας εβαλε στο 1ο Μνημονιο…..\nΤην αρχη της καταστροφης των Ελληνων……\nΕπιπλέον ο Βελλόπουλος έλεγε στις εκπομπές του ότι είναι προδότες όσοι βγάζουν τα χρήματα τους έξω .\nΚΑι μετά απο 2 μέρες βγήκε λίστα με πολιτικούς που βγάλανε έξω χρήματα .\nμέσα στην λίστα και ο Βελλόπουλος !!!!!!! που ειχε βγάλει 400 χιλ .\nΤις δυο επόμενες μέρες δεν εμφανίστηκε στην εκπομπή του\n(προφανώς έψαχνε πως να το δικαιολογήσει) την τρίτη μέρα εμφανίστικέ\nκαι μας είπε ότι τα έβγαλε για να κάνει …..επένδυση στην Γερμανία!!!!!!!!!!!\nΑκόμα αποκαλούσε τον εαυτό του σαν τελευταίο στρατιώτη που δεν θα φύγει απο το ΛΑΟΣ κλπ κλπ\nμετά απο 3 μέρες ήταν με τον Σαμαρά και ανακοίνωνε ότι προσχωρεί στην ΝΔ (Ιουνιος 2012).\nΟ/Η Ειμαστε μονο για τα πανηγυρια λέει:\n24|06|2019 στις 05:36\nTι περιμενες ρε Παναγιωταρε απο Τσιφτετελληνες,εδω ψηφισαν τον Λεβεντη τον φραπεδομαχαλα(ενα με τα μουτρα τους) και τον ποταμακι σακιδιο στην πλατη και περα βρεχει.


Άρθρο του Μάρκου Καφούρου για την προστασία των ηφαιστειακών σχηματισμών και την ανάπτυξη του Γεωτουρισμού στη Σαντορίνη. - SantoriniPress\nΆρθρο του Μάρκου Καφούρου για την προστασία των ηφαιστειακών σχηματισμών και την ανάπτυξη του Γεωτουρισμού στη Σαντορίνη.\n307 Views 02 Μαρτίου, 2022 Σαντορίνη thira\nΜε αφορμή το μεγάλο ενδιαφέρον που επέδειξε το τελευταίο χρονικό διάστημα, η τοπική κοινωνία της Σαντορίνης, για την ανάγκη θωράκισης της από τον ηφαιστειακό κίνδυνο, μέσα από ένα ολοκληρωμένο και πολυπαραμετρικό σύστημα παρακολούθησης του ηφαιστείου της, θα ήθελα να αναδείξω και δύο σημαντικά θέματα, όπως είναι η προστασία των ηφαιστειακών σχηματισμών και η ανάπτυξη του γεωτουρισμού στη Σαντορίνη.\nΟ Γεωτουρισμός αποτελεί μορφή του εναλλακτικού τουρισμού, η ανάπτυξη του οποίου προϋποθέτει την ύπαρξη γεωτόπων, δηλαδή περιοχών ιδιαίτερου φυσικού κάλους με γεωλογικό κυρίως ενδιαφέρον που μπορούν να εξυπηρετήσουν επιστημονικούς, ερευνητικούς, διδακτικούς, εκπαιδευτικούς, οικολογικούς, τουριστικούς, αισθητικούς και πολιτιστικούς σκοπούς.\nΤο Υπουργείο Πολιτισμού σε συνεργασία με την Ελληνική Γεωλογική Εταιρεία και το ΕΑΓΜΕ, έχουν συντάξει κατάλογο με τους ελληνικούς γεώτοπους – γεωπάρκα, όπου εφαρμόζεται η εθνική νομοθεσία προστασίας, αλλά και κατάλογο περιοχών ως υποψήφιες θέσεις. Για την προστασία ωστόσο των γεωτόπων με παγκόσμιο ενδιαφέρον, είναι απαραίτητη η ένταξή τους στο Παγκόσμιο Δίκτυο Γεωπάρκων της UNESCO, όπως συνέβη με τη νήσο Λέσβο και το απολιθωμένο δάσος της.\nΣτο πλαίσιο ενός θεσμικού πλαισίου προστασίας της Σαντορίνης, που θα καταρτίσουν από κοινού η Πολιτεία και η Τοπική κοινωνία και θα αποσκοπεί στην βελτίωση της ποιότητας ζωής των κατοίκων, στην άρση των αρνητικών επιπτώσεων του τουρισμού σε βάρος του φυσικού περιβάλλοντος, αλλά κυρίως στην αειφόρο και βιώσιμη ανάπτυξης των νησιών μας, θα πρέπει όλοι οι ηφαιστειακοί σχηματισμοί (και όχι μόνο η καλδέρα και το ηφαίστειο) να ανακηρυχτούν ως γεώτοποι παγκόσμιου ενδιαφέροντος και να ενταχθούν στους καταλόγους της UNESCO.\nΗ Σαντορίνη ως γεώτοπος, δεν έχει μόνο τουριστικό ενδιαφέρον αλλά κυρίως επιστημονικό, αφού σύμφωνα με τους ειδικούς αποτελεί ένα ανοικτό γεωλογικό βιβλίο. Τόσο οι Καμένες, όσο και η ύπαρξη δεκάδων άλλων γεωλογικών σχηματισμών, συμπεριλαμβανομένης της διαστρωμάτωσης των πρανών της καλδέρας, δίνουν τη δυνατότητα της μελέτης ενός ηφαιστείου εκ των έσω, κάνοντας τη Σαντορίνη ελκυστική για επισκέπτες «ειδικού ενδιαφέροντος».\nΣτην προσπάθεια ανάδειξης της Σαντορίνης ως γεώτοπος παγκόσμιου ενδιαφέροντος, θεωρούνται απαραίτητες μια σειρά από δράσεις, όπως:\nΗ θεσμική κατοχύρωση όλων των ηφαιστειακών σχηματισμών ως γεώτοποι.\nΗ ίδρυση Γεωλογικού μουσείου στο νησί.\nΗ λειτουργία στη Σαντορίνη Παραρτήματος του Τμήματος Γεωλογικών Σπουδών του Πανεπιστημίου Αθηνών.\nΗ δημιουργία γεωλογικών διαδρομών, με την συντήρηση και ανάδειξη των υφισταμένων μονοπατιών και των παλιών αγροτικών ριμιδιών.\nΗ σήμανση των περιοχών γεωλογικού ενδιαφέροντος.\nΗ οργάνωση ετήσιων εκπαιδευτικών δραστηριοτήτων – συνεδρίων στη Σαντορίνη γεωλογικού ενδιαφέροντος.\nΓια την πραγματοποίηση του σκοπού αυτού απαιτείται όραμα, στρατηγικός σχεδιασμός, επιστημονική γνώση, ευαισθητοποίηση και ενεργοποίηση της Πολιτείας, της Επιστημονικής κοινότητας και της Τοπικής κοινωνίας.\nMSc Διαχείρισης Κρίσεων &


lawandorder.gr 07-04-2021 08:30 Τελευταία ενημέρωση: 07-04-2021 08:31\nΑίθριος αναμένεται ο καιρός σήμερα στο μεγαλύτερο μέρος της χώρας\nΣύμφωνα με την πρόβλεψη της ΕΜΥ, τοπικές βροχές προβλέπονται στα δυτικά, κεντρικά και βόρεια. Μεμονωμένες καταιγίδες πιθανώς θα εκδηλωθούν στα βόρεια. Στην υπόλοιπη χώρα ο καιρός θα είναι γενικά αίθριος.\nΟι άνεμοι θα πνέουν νοτιοδυτικοί 4 με 6 και στο Αιγαίο τοπικά 7 μποφόρ. Από το μεσημέρι στα δυτικά και τα βόρεια θα επικρατήσουν βόρειοι βορειοδυτικοί άνεμοι 5 με 6 μποφόρ.\nΑνεμοι: Νοτιοδυτικοί 4 με 6 και στα ανατολικά τοπικά 7 μποφόρ στρεφόμενοι από το απόγευμα και από τα δυτικά σε βόρειους 5 με 6 μποφόρ.\nΑνεμοι:Νοτιοδυτικοί 4 με 6 και στο νότιο Ιόνιο τοπικά 7 μποφόρ. Το μεσημέρι θα στραφούν στα βόρεια και από το βράδυ στα υπόλοιπα, σε βόρειους βορειοδυτικούς 5 με 6 μποφόρ.\nΘερμοκρασία: Από 10 έως 20 και στα βόρεια έως 17 βαθμούς Κελσίου. Στο εσωτερικό της Ηπείρου 3 με 4 βαθμούς χαμηλότερη.\nΑνεμοι: Δυτικοί νοτιοδυτικοί 4 με 6 στρεφόμενοι το βράδυ σε βορειοδυτικούς με την ίδια ένταση.\nΑνεμοι: Δυτικοί νοτιοδυτικοί 4 με 6 και από το μεσημέρι 6 με 7 μποφόρ.\nΑνεμοι: Στα βόρεια νότιοι νοτιοδυτικοί 4 με 6 και από το μεσημέρι 5 με 7 μποφόρ. Στα νότια δυτικοί νοτιοδυτικοί 4 με 6 μποφόρ.\nΑνεμοι: Νοτιοδυτικοί 4 με 6 μποφόρ. Αργά το απόγευμα θα στραφούν σε δυτικούς βορειοδυτικούς με την ίδια ένταση.\nΑνεμοι: Νότιοι νοτιοανατολικοί 3 με 5 στρεφόμενοι απο το μεσημέρι σε βόρειους με την ίδια ένταση και ενισχυόμενοι τη νύχτα τοπικά σε 6 μποφόρ.


Σκάνδαλο Novartis: Ντοκιμαντέρ της ελβετικής τηλεόρασης με ονόματα Ελλήνων υπουργών\n16/10/2019 - 12:07\nΈνα σημαντικό ντοκιμαντέρ ετοίμασε το κανάλι RSI της ελβετικής τηλεόρασης για το σκάνδαλο Novartis. Το ντοκιμαντέρ θα προβληθεί αύριο Πέμπτη στις 9 το βράδυ, τοπική ώρα.\nΠρος το παρόν έχει γίνει γνωστό το τρέιλερ του ντοκιμαντέρ το οποίο αναφέρει «Ένα από τα μεγαλύτερα σκάνδαλο που γνώρισε ο κόσμος των φαρμακευτικών εταιρειών» και προσθέτει:\n«Η έρευνα του FBI στην Ελλάδα (...) έφερε στο φως μια εικόνα που προκαλεί σοκ. Η Novartis φέρεται να διέφθειρε δεκάδες χιλιάδες γιατρούς για να συνταγογραφήσουν τα προϊόντα τους. Έτσι ασθενείς εντελώς υγιείς, υποβλήθηκαν σε άχρηστες θεραπείες».\nΠαράλληλα επισημαίνεται η αναφορά της έρευνας του FBI σε ονόματα υπουργών και υψηλόβαθμων στελεχών. Και το τρέιλερ κλείνει με τη δήλωση «Αυτό είναι ένα έγκλημα που δεν αφορά μόνον την ελληνική κοινωνία αλλά την υγεία σε παγκόσμιο επίπεδο».\nΣΥΡΙΖΑ: Έπεσαν οι μάσκες - Ν.Δ. και ΚΙΝΑΛ θέλουν να ρίξουν στο σκοτάδι το σκάνδαλο Novartis\nΑμανατίδης: Έπεσαν οι μάσκες του συστήματος συγκάλυψης του σκανδάλου Novartis\nΠερισσότερα σε αυτή την κατηγορία: « Novartis: Κατέθεσε ο Κουτρουμάνης - Τις επόμενες μέρες Πικραμμένος, Λυκουρέντζος Σκάνδαλο Novartis: Δείτε το αποκαλυπτικό ντοκιμαντέρ της ελβετικής τηλεόρασης »


Συγκινητική πρωτοβουλία της Γκρέμιο για να μην διαλυθεί η Τσαπεκοένσε! – pes.gr\nHome / Αθλητισμός / Συγκινητική πρωτοβουλία της Γκρέμιο για να μην διαλυθεί η Τσαπεκοένσε!\tΣυγκινητική πρωτοβουλία της Γκρέμιο για να μην διαλυθεί η Τσαπεκοένσε!\n59 Views Το μεγαλείο του αθλητισμού\nΗ ομάδα του Πόρτο Αλέγκρε πρότεινε όλοι οι σύλλογοι του βραζιλιάνικου πρωταθλήματος να δανείσουν, δωρεάν, όσους παίκτες χρειάζονται στην Τσαπεκοένσε για να μην διαλυθεί\nΜεγαλειώδης πρόταση από την Γκρέμιο στη βραζιλιάνικη λίγκα για να μην διαλυθεί η Τσαπεκοένσε, της οποίας η ομάδα ξεκληρίστηκε από το αεροπορικό δυστύχημα.\nΣύμφωνα με όσα μεταδίδουν τα ΜΜΕ της χώρας η Γκρέμιο μέσω του προέδρου της, και μετά από τηλεφωνική επικοινωνία που είχε με ανθρώπους της Τσαπεκοένσε κατέθεσε επισήμως πρόταση στην βραζιλιάνικη ομοσπονδία για να στηριχθεί η ομάδα.\nΣυγκεκριμένα, μετέφερε τη θέλησή της να δανείσει ποδοσφαιριστές της στην Τσαπεκοένσε και ως επέκταση αυτού, πρότεινε και οι άλλες ομάδες να δώσουν μέχρι δύο παίκτες δανεικούς στην Τσαπεκοένσε για να μπορέσει να ανακάμψει μετά τη σημερινή τραγωδία.\nΜέχρι τώρα δεν έχουν υπάρξει αντιδράσεις από την ομοσπονδία και τη Λίγκα, αλλά, από ομάδες. Ήδη κάποιες έχουν τονίσει την επιθυμία τους να στηρίξουν την Τσαπεκοένσε αποδεχόμενες την πρόταση της Γκρέμιο.\nPrevious: «Μαχαίρι» σε ΕΚΑΣ, επίδομα πετρελαίου, φοροαπαλλαγές για τη συμφωνία\nNext: Κανείς δεν χάνεται: Πρόεδρος στο Φεστιβάλ Αθηνών ο Γιάννης Μηλιός!